
ZAPIS O JASENOVCU 


Nema jače i vjerodostojnije građe od one koja se rada, 
iz vlastitog iskustva, iz vlastitih doživljaja, iz zabilježenog 
prisustva. 

Očevici i neposredni učesnici zbivanja mogu ne samo da 
nam pruže na jedinstven način podatke činjenica, nego da 
nam sugeriraju ili obnove -pred nama dah atmosfere, onaj su- 
blimni ljudski momenat koji se uvijek, i specifičan, nalazi u 
svim stvarima i u svim događajima u kojima djeluju ljudi. 

Pa bio on infernalan kao sto su strahote kroz koje su 
prolazili zatočenici Jasenovca ili satansko sadistički kao što su 
djela njihovih mučitelja. 

Od stotinu hiljada jedan, i bukvalno jedan — to je ko- 
načni bilans logora Jasenovac u njegovoj stravičnoj egzisten- 
ciji od 4 godine, to su relativi u njegovoj klackalici živih i 
mrtvih: stotine hiljada mrtvih — jedan Živi. 

I eto pred nama svjedoka koji je smogao snage da se 
sjećanjem vrati na mjesta torture, da raskine psihičke barijere 
zaboravi i da nas korak po korak vodi košmarom koji. svojim 
stravičnim  pulsiranjem prelazi svaku predodžbu užasa. 

Od početka do kraja Jasenovca Egon Berger je prisutan 
jednom divljanju bez mjere, i vise od toga: on ga doživljava 
na sebi. Jedan od stotine hiljada koji je ostao živ, jedini koji 
nam to saopćava. 

Presurov je to materijal da se obradi nekom posebnom 
literarnom formom, i Berger to ne pokušava. On ne dramati- 


zira zbivanja, on nam ne pruža književno djelo — samo zapis 
o Jasenovcu, o četrdeset i četiri mjeseca svog logoraškog Žži- 
vota, jednostavno, običnim riječima. 

Zapis — i dovoljno. Zapis — i pred nosim očima iskrsa- 
vaju takvi prizori da i nehotice uzdrhtimo: »Zar je to mo- 
guće?%« Čak i ja, čak i svi koji smo tamo bili i još, čudom, 
živimo. 

Da, moguće je. I stvarno, i istinito. 

Jedan užas diže se pred nama iz zaborava. Ine treba ga 
zaboraviti. Pa gdje bilo da se pojave nasljednici prošlosti, pa 
gdje bilo da se ukaže njihov idejni trag — pružiti im ovaj 
zapis! 

Do Fol 

I 
HAPŠENJE 


Tramvajska kola koja su me vozila iz Kustošije, gdje 
sam proveo noć, zaustavila su se na uglu Draškovićeve i Radi- 
šine ulice. — U Radišinoj ulici br. 3 nalazila se radnja u 
kojoj sam radio. Pred radnjom opazih čovjeka sumnjivog 
izgleda koji je već na prvi pogled odavao agenta. Bio je to 
jedan od onih koji su u to vrijeme hvatali po ulicama ili sta- 
novima Srbe i Židove da bi ih zatim odveli u logore. 

Čim sam ušao u radnju, on pođe za mnom i upita da li 
sam ja Egon Berger, iz ove radnje. Morao sam mu to 
potvrditi. Reče mi zatim da ga slijedim na policiju, ali na 
moja začuđena pitanja najposlije mi kaže da me vodi u logor 
i da trebam da odem kući da uzmem ono najnužnije što će mi 
tamo biti potrebno. 

Sa najpotrebnijim stvarima, koliko sam mogao u brzini 
skupiti, odveo me je u Novu Ves, u zatvor, gdje su se već 
nalazili oni koji su trebali da budu zatočenici logora Jasenovac. 

Ovdje smo proležali tri dana, a zatim nas četvrtog jutra 
izvedoše u dvorište, gdje nas dočeka jaka straža. U dobro za- 
tvorenim automobilima i pod pratnjom odvezli su nas na 
Zavrtnicu. Tu su nas smjestili u ogroman magazin tvornice 
»Kristalum«. 

Bilo nas je šezdesetitri. Nijedan od nas nije znao što nas 
čeka. Mislili smo: prisilni rad na neko vrijeme, pa to i nije 
tako strašno! 


Od straže su nas preuzeli ustaše i odmah nam psovkama 
i udarcima dali do znanja, da smo sada njima prepušteni na 
milost i nemilost. 

Pod je bio od betona, a samo po netko od nas imao je 
deku na kojoj smo mogli ležati. Nuždu smo morali obavljati 
također u samom magazinu. 

Drugog jutra otvore se vrata na koja počeše ulaziti nove 
grupe Židova. Hvatali su svuda. Nisu imali mnogo muke da 
ih pronađu. Židovi su morali nositi na prsima i leđima žute 
krpe sa velikim crnim slovom »Ž«, pa je tako hajka bila laka. 

Nakon jedanaest dana, t. j. 10. septembra, strpaše nas u 
vagone. Zatvoreni u vagonima otputovali smo u noć", u ne- 
poznato. 


Svaki dan stizali su novi ljudi: mase srpskih seljaka i građana, hrvatskih 
radnika i intelektualaca. Svi su oni — uz rijetke iznimke — našli smrt 
u logoru Jasenovac. 

lI 
JASENOVAC II 


11. septembra 1941. godine, nas četrdeset, stigli smo u 
Jasenovac. — Na samoj stanici dočeka nas oko dvije stotine 
dobro naoružanih ustaša. U redovima uputiše nas dugom ce- 
stom prema šumi. 


Bio je vruć jesenski dan. Nismo smjeli stati premda je 
put bio dugačak tri kilometra. Bilo nam je teško, pa smo 
počeli pomalo odbacivati komad po komad prtljage koji smo 
nosili sa sobom. 


Stigosmo! Jedan pogled bio je dosta da shvatimo što 
znači logor u »Novoj Evropi« pod germanskom okupacijom. 


U kvadratu od pet stotina metara, omeđenog bodlji- 
kavom žicom, nalazile su se tri barake. Građene su bile od 
starih dasaka i to tako da je između svake daske bio razmak 
od tri do pet centimetara. Jasno je da su takve barake propu- 
štale kišu, snijeg i vjetar. 


U prve dvije barake bili su smješteni Židovi. Bilo ih je 
; i oko sedam stotina. Došli su tri dana prije nas. Bili su to preo- 
Tzv BR. stali zatočenici otoka Paga koji su već tamo prepatili mnogo, 
ŠETNJE "17! da a najgore od svega — užasnu glad. 
: i 


GA 
vol 


Pri dolasku pred logor bio je dovoljan samo jedan pogled pa da shvatimo 
značenje pojma »logor Jasenovac«. 

U trećoj baraci bilo je oko šest stotina Srba. Kako je 
svaka baraka mogla primiti samo tristopedeset ljudi, barake 
su već bile dvostruko pune s nama pridošlima, tako da je na 
svakog zatočenika otpao prostor od 40 centimetara za ležanje. 
Izmiješali smo se sa starim zatočenicima. Na njihovim rame- 
nima, na reverima kaputa, posvuda po odjelu mirovale su ili 
su se tromo kretale uši. I prelazile su od starih na nove zato- 
čenike. 

Ustaše nas nisu još potpuno opljačkali, tako da smo imali 
još nešto hrane kod sebe. 

Prišao mi jedan drug, znanac iz djetinjstva. Suznim očima 
zamoli me malo kruha. Nisam imao kruha, dao sam mu ko- 
mad orehnjače. Lakomo je turao velik komad kolača u usta i 
za njega nije više nitko postojao na svijetu. On je jeo. Prišao 
je drugi. Taj je u jednom hipu bio na zemlji i počeo skupljati 
mrvice koje su mom znancu padale na tle. 

Nove grupe su stalno pristizale. Život je postojao sve 
teži i teži. 

II 
VELIKI NASIP 


Koncem septembra počela je gradnja nasipa zvanog »ve- 
liki nasip«. To je ujedno bio i početak uništavanja stotina i 
hiljada života dnevno. 

Ustajali smo u pola tri. Najprije smo jutrom dobivali 
malo tople vode u koju smo stavljali mrvice čaja, dok smo ga 
imali. Ali to bijaše samo na početku. Kasnije nisu nam više 
htjeli dati ni tu toplu vodu. Oko pet sati krenulo se na rad. 
Pod udarcima kundaka, vikom i divljanjem ustaša stizali smo 
nakon sata hoda do nasipa. Rad je počinjao u šest sati i trajao 
do deset, a zatim odmor od deset minuta. Nakon odmora opet 
rad do dvanaest sati. Tada smo se vraćali natrag u logor. Ru- 
čali smo za par minuta, da bi se odmah zatim vratili na rad. 

Ručak nam se sastojao od dva do tri kuhana krompira. 
Poneki je bio i truo, ali smo ga isto tako pohlepno jeli kao da 
je zdrav. Tako, sa sve težim radom, počela je opadati i naša 
otpornost. 

Nasip je imao donju podlogu od dvadeset i četiri me- 
tara Širine. Jedan zatočenik je kopao zemlju i ubacivao je u 
tačke, drugi je odvozio, dok je treći drvenim batom nabijao 
po njoj. 

Od vremena do vremena nailazili smo u zemlji na ko- 
rijenje od kupusa ili repe, mrkve ili nečeg drugog. To je za nas 
bila prava poslastica. Međutim trava i lišće koje se jelo da se 
bar nečim utaži silna glad, vrlo se teško probavljalo. 


ll 


Ustaše, i ako su vidjeli i znali da nas tako reći ničim ne 
hrane, da kiša pljušti kroz barake po nama, da nam uši plaze 
po tijelu i nagrizaju ga tako da dobivamo gnojne rane, tukli 
su nas i vikali da smo lijenčine i da ne ćemo raditi. 


Svaki dan su još uvijek stizali novi ljudi. Bilo nas je 
svih vjera i profesija. Dolazili su i kriminalci iz zatvora Ko- 
privnice, mase srpskih seljaka i građana, hrvatski radnici i 
intelektualci, kao i još mnogi drugi. Život je postajao očajan. 
U barakama se i nije više moglo spavati, jer nije bilo mjesta. 
Morali smo sjediti sa zgrčenim nogama. Kiša je pljuštila tako, 
da u čitavoj baraci nije bilo više suhog mjesta. Uskoro je tu 
bilo je pola metra vode. Smrtnih slučajeva sve više i više. 
Mrtvaci su plivali po baraci, a uskoro i oko barake. Ovo 
prvo rastajanje od naših drugova ostavljalo je mučan utisak. 
Kasnije nismo tako teško osjećali smrt, jer se ona pojavljivala 
u sve većem broju, tako da smo svaki dan bili na nju pri- 
pravni. Svi smo bili svjesni toga da se tu živa glava ne će 
iznijeti. Ni mjesec dana se tu ne bi preživjelo da ljudski orga- 
nizam nije ispoljavao tako fantastičnu žilavost, no bilo je i 
takvih koji se već peti ili šesti dan gasili. 

Nisam osjećao strah da ću i ja nekog narednog časa ili 
dana plivati. Glad je i to pobijedila. Nisam bio više čovjek s 
potrebama za toplom sobom, prostrtim stolom, ili možda 

Svi mi, koji smo gladovali, imali smo samo jednu težnju 
— najesti se. Najveća želja bila nam je kruh. Kroz sve četiri 
godine, i kod svih zatočenika, bila je to glavna misao. Naj- 
prije sam osjećao pomanjkanje slatkih stvari, ali kasnije već 
ni to. Tada mi se sve slilo u jednu jedincatu želju — da napu- 
nim stomak. 

Ponekad smo imali za ručak juhu od graha. Premda smo 
svi bili gladni do ludila, ipak smo u tom slučaju gledali kako 
bi ostali na kraju reda, jer je na dnu kazana bilo više zrna 
graha nego na površini. 

Na početku logorovanja bilo je kod pojedinaca ponosa. 
Nisu svi htjeli da pokažu da im je stalo da budu prvi na ka- 
zanu, ili u drugom slučaju da budu zadnji da dobiju gušću 
hranu. Tada su se najbolje odražavali karakteri. Međutim 
kasnije, kada je glad zadobila svoje najstrašnije oblike, pre- 
stali smo biti ljudi. Biti tada apatičan značilo je brzo završiti, 
brzo izgubiti život. 

Imao sam jednog druga s kojim sam bio često zajedno. 
Bio mi je i neki daljnji rođak, a poznavali smo se još iz pri- 
jašnjeg života. U Zagrebu je ostavio ženu i dijete. Smalaksao 
je od gladi, od napora i od kiše. Želio je smrt. To je bilo polo- 
vicom oktobra, a obojica smo radili na nasipu. On je kopao 
zemlju, a ja sam je odvozio. S druge strane nasipa bila je 
cesta kojom su prolazila seljačka kola. Jedna su upravo pre- 
gazila psa. Pas je ležao pregažen i krvav. Kad sam se vraćao 
na nasip s tačkama, pade mi na pamet sadržaj jedne knjige 
koju sam još kao dijete čitao. Bila je to knjiga od Jack Lon- 
dona. Sjetio sam se da su tamo u velikoj gladi zaklali najmi- 
lijeg psa i poeli ga. Onda, kada sam to čitao, nisam mislio 
na ljude koji su bili gladni, osjećao sam tada samo žaljenje 
za psom, ali sada kad sam vidio psa kako leži preda mnom, 
osjetio sam samo jedno — da sam gladan. 

Kriomice natovarim psa u kolica, tako da to ne bi vidio 
koji ustaša. Da se to opazilo, sigurno bih platio životom. Pa ni 
korijenje nismo smjeli jesti da nas oni vide. 


Natovarenog psa dovezeni do mog druga (zvao se Vil- 
ko) i sakrijemo ga u granje. Rekao sam mu da se on najprije 
najede, a ja ću za to vrijeme kopati zemlju. Zatim će je on 
odvesti u tačkama, a kasnije ću se ja najesti, dok će on ko- 
pati. Natovario sam tačke s iskopanom zemljom i odvezao je. 
Kad sam se vratio, našao sam Vilka sasvim preobraženog.Ona 
hrana, koja ga je sada zasitila, dala mu je nade i poleta, pa i 
volju za životom. 

Zajedno s nama prisustvovali su toj gozbi još tri druga. 
Bio je to jedan advokat iz Zagreba, jedan poslovođa i još 
jedan, kojeg nisam pobliže poznavao. Taj treći bio je veoma 
pobožan te nikada nije od svog djetinjstva okusio meso. Ali 
ovdje je glad opet odnijela pobjedu. Jeo je s nama i bio sre- 
tan da je napunio želudac. 

Kako je pas bio mlad, bio je i malen, pa nismo mogli 
više nikoga zvati. Nestalo u nama gadljivosti, a pomisao da 
bi pas mogao biti bolestan, nije ni jednom pala na pamet. 
Sada mi dolazi pred oči ono crveno meso, koje mi se gadi, a 
onda mi je bilo ukusno kako se može samo zamisliti. 

Čuvali smo tu svoju tajnu ljubomorno, misleći da u lo- 
goru nema više nikoga tko je jeo meso. Ali nakon par dana 
prolazio sam kraj druga koga poznajem iz Nove Gradiške. 
On me pozva. Kraj jednog grma natiskalo se par logoraša. 
Pogledam. Bilo je jedno prase. Nisam pitao otkuda je tu do- 
spjelo, otrgao sam komad i slasno pojeo. 

Brojno stanje je sve više i više raslo, a rad na nasipu 
bivao je uslijed perioda kiša sve teži. Barake su ležale u vodi, 
tako da se u donjim boksovima nije više moglo ležati. Bile 
su tako pune da nismo mogli više ni sjediti, već smo morali 
čučati jedan kraj drugoga. Bilo je to početkom oktobra 1941. 
Tada su počela i prva velika mučenja i ubijanja. 

Jedne kišne noći odrede ustaše mene i još drugu pedese- 
toricu da po kazni idemo u »sic«. Sic se zvalo mjesto pod 
vedrim nebom koje je bilo omeđeno bodljikavom žicom. Vi- 
soko je bilo šezdeset centimetara, tako da smo tamo morali 
ostajati skvrčeni po nekoliko noći. Ako bi se tko pridigao, 
zabola bi mu se u leđa bodljikava žica. 


Oko jedanaest sati noću dovuku ustaše k nama jednog 
starijeg čovjeka; ubace ga sa smijehom i neslanim šalama. 
Ujutro oko tri sata vodnik Prpić, onda zapovjednik straže, 
dao nas je postrojiti. Svi smo morali stajati, dok je u sredini 

pred nas donesen stol i dvije stolice. Na stolu je gorjela lampa. 
Ustaše stanu nama iza leđa sa uperenim puškama. Napeto 
smo očekivali što će biti. 

Vodnik Prpić priđe stroju i izvuče čovjeka koga su sinoć 
kasno ugurali u žicu. Privede ga k stolu i ponudi mu da sjedne. 
Sve je to učinio vrlo uljudno. Tada se okrene prema nama i 
glasno počne govoriti: »Gospodo imam čast predstaviti vam 
jednog velikog čovjeka! To je ovaj gospodin pred vama. 
Predstavljam vam gospodina Gavrančića, starješinu Sokola. 
Meni je palo u dio da našeg plemenitog gosta počastim, a Vi 
imate sreću da prisustvujete toj svečanosti.« Dalje je sam taj 
postariji čovek morao neka klanjanja i ceremonije izvoditi. 
Imao je šezdesetpet godina. 

Jedan ustaša tada donese dvije crne kave. Vodnik po- 
nudi svoju žrtvu. Mi smo sa zebnjom očekivali daljnje doga- 
đaje. Najednom starac otkopča svoju košulju na prsima i 
razgoljen stupi pred ustašu i vikne: »Evo, pucajte u mene! 
Ne očekujem od vas nikakve milosti! Mene možete ubiti, ali 
ono što je u meni, ne možete!« 

Vodnik se na te riječi cinički nasmije i reče: »Pa nismo 
mi ustaše nekulturni, ne ubijamo mi! Mi dajemo živjeti i 
našim neprijateljima, samo moraju ispaštati svoju krivicu!« — 
Zatim primakne lampu k licu starčevom i počne čupati dlaku 
po dlaku iz starčeve brade. Kod svake dlake morao je starac 
viknuti: »Živio Poglavnik! Živjela Hrvatska!« 

Kada je ceremonija bila gotova, obrati se starac vo- 
dniku: »Koga ste Vi zapravo htjeli ubijediti kada sam pod 
mučenjem morao vikati — živio?« Vodnik je na to pitanje 
bio toliko smeten, da nije dao odgovora. 

Sa starcem sam radio još dvadeset dana na nasipu. On 
je bio dnevno mučen, a kraj toga morao je raditi bos. Noći 
je sve provodio u žici. Pa ipak je na sve to ostao miran i po- 
nosan i izdržao mučenja dvadeset dana. 

Kako se čovjek brzo navikne novom načinu života! Bilo 
je tu ljudi svih slojeva. Jedno vrijeme sam spavao kraj svog 
bivšeg šefa Samuela Hana. U prijašnjem životu nismo se pre- 
više ni simpatisali ni mrzili — normalni odnos između šefa i 
namještenika. Međutim kad smo se sastali u logoru, nije bilo 
više šefa i namještenika. Bili su samo supatnici i prijatelji. 
Ljudi koji su u građanstvu iziskivali neka naročita poštovanja, 
u logoru su na to odmah zaboravili. 

Samuel je ležao kraj mene i nije imao ništa za pušenje. 
Prvih dana bio je bez cigareta, dok ga jednom ne vidjeh kako 
nešto trlja među prstima. Tada smo već imali intimna imena 
i ja ga zapitah: »Šnule, što to radiš?« On mi pokaza kako mota 
lišće, jer nije mogao izdržati bez pušenja. Bilo mi ga žao i 
odlučio sam da mu bilo gdje nađem nešto bolje. Išao sam 
danomice pred ustašku kancelariju i krišom pobirao čikove. 
Bili su to specijaliteti. Malo pomalo i on se snašao i napravio 
lulu od drveta na koju je pušio i lišće. 

Kako nije imao porcije za jelo, jer su mu je ustaše oduzeli, 
načinio je improviziranu posudu od zemlje. Kasnije je pola- 
gano izdubao porciju iz drveta i urezao u nju monogram. 
Čudno je ipak da smo imali strpljivosti i za ovakve stvari, 
kada smo na svakom koraku gledali i očekivali smrt. Život 
za nas nije pretstavljao ništa, a ipak su nas neke stvari još 
mogle interesirati. 


Tek što je zatočenik stigao bio je temeljito opljačkan: ustaše, koji su 
odlučivali o njegovu životu i smrti, nisu mu ostavljali ni vjenčani prsten 
na ruci. 

IV 


LUBURIĆEV GOVOR 


Uz sam nasip tekla je rječica Strug koja je bila puna 
školjki. Tako smo mogli od vremena na vrijeme donijeti 
školjke. Bila je to neka vrsta plosnatih školjki koje su nam 
izvanredno prijale. Kada nismo više mogli do njih, hranili 
smo se puževima koje smo na žaru malo prepržili. 


Rad nam je postajao iz dana u dan sve teži — nismo 
imali više snage kao prije. Pa i sam put do nasipa, udaljen 
tri kilometara, bio je za nas prava kalvarija: Od logora do 
nasipa išli smo stalno po vodi i raznim jarugama. Pri pre- 
lazima tih jaruga ustaše su se zabavljali tukući nas kunda- 
cima. Tko je pao pod tim udarcima, nije se više digao. Uskoro 
su takvi prelazi bili puni leševa da smo mogli prelaziti preko 
njih kao preko mosta. Isto tako i oko baraka bilo je leševa, 
pa su mrtva tijela naše braće i otaca olakšavala prelaz preko 
graba, tako da vodu nismo morali gaziti do pasa, već samo do 
koljena. Stanje je bilo tako bezizlazno da su ljudi prestali da 
se interesuju za hranu. Tada sam prvi puta viđao ljude koji 
su umirali od gladi. Čovjek, koji je jučer bio sama kost i koža, 
danas je bio nevjerojatno dobrog izgleda. Obrazi su mu se 
zaokružili, jagodice se ispupčale. Najprije nismo znali što je 


Sve što su osuđenici donijeli sa sobom bilo im je oduzeto. Ostao im je još 
jedino goli život: kako dugo — to su znali samo ustaški krvoloci. 

to. Ali uskoro smo zatim saznali. Svaki takav čovjek za tri, 
najdulje četiri dana nađen je ili u kakvom grmu, ili negdje 
šćućuren usput — mrtav. 

Jednog oktobarskog dana dobismo zapovijed da se svi 
vratimo odmah u logor, da će nam se održati govor. Na po- 
vratku u logor ustaše su neobično blago s nama postupali. 
Kada smo došli u logor, ostali smo svi u stroju. Tjeskobno 
smo se pitali što će biti, da li dobro ili zlo? 

Otvore se vrata na pisarni, a na njima se pojavi Makso 
Vjekoslav Luburić, nama onda još nepoznat. Čovjek — zvijer 
djelovao je na nas onda kao naš spasitelj, kao otac. Stao je na 
stol. Blagim pogledom kružio je po nama živim mrtvacima. 
Tada započne govor: »Ljudima kao što ste vi ovdje bio bi 
potreban odmor i dobra njega. Da se danas nalazimo u mirno 
doba, to bi vam i mogli pružiti, ali ovako mi tražimo od vas 
rad. Ja sam preuzeo upravu nad logorom, preuzet ću i brigu 
nad vama. Mi, Nezavisna Država Hrvatska, uredit ćemo 
vam logor kao što to nijedna država nije učinila. Dobit ćete 
svoje kupaonice, biblioteke, kino i sve što je potrebno za 
vaše uživanje. Stvorit ćemo novi logor, radni logor. Znam 
da se s vama loše postupalo, ali mi ćemo to popraviti.« — 1 
još mnogo toga bilo nam je tada obećano. U logoru je nastalo 
veselje. Sažaljevali smo svoje drugove koji su morali umrijeti. 
Sažaljevali smo ih što nisu mogli doživjeti preokret u logoru. 

Odmah smo drugog dana dobili karte za pisanje. Na 
njih je trebalo napisati ime i prezime i što želimo da nam 
se pošalje od kuće, ili od poznatih. Sretni da ćemo se moći 
najesti i obući, naručili smo mnoge stvari. 

Trećeg dana počelo je odabiranje stručnjaka svih mo- 
gućih struka za novi zimski logor koji će biti osnovan na 
teritoriji ciglane, negdašnjeg vlasnika Ozrena Bačića. Nastalo 
je sve veće oduševljenje, nastala je selidba. 

v 
MALI NASIP 


Najprije su otišli stručnjaci, zatim njihovi pomoćnici. 
U logoru se nije ništa radilo, a na veliki nasip se nije moglo 
ići, jer je bio sav pod vodom. Tada započe selenje starijih i 
bolesnih u logor Krapje. Tamo su već postojale neke grupe 
zatočenika koje su došle iz logora Gospić. Tamo su se nalazila 
i moja dva brata koji su prije mene odvedeni, a prošli su bili 
već logore Slano, Gospić i Jastrebarsko. 

Sabrani su svi stariji i slabiji zatočenici. Bilo ih je oko 
1.600. Mnogi su se riješili da odu s njima, i koji nisu bili baš 
bolesni. A naše barake izgledale su kao da plove — preko 
polovice u vodi. 

Grupa ljudi, nimalo slična ljudskom soju našeg vijeka 
pošla je s nadom u bolji logor, na oporavak. Rastao sam se 
s mnogim svojim drugovima, zaželivši im brzi oporavak i 
skori povratak kući. — Gajili smo u to vrijeme glupu nadu 
da ćemo možda ipak na slobodu. 

Prostrujilo je nešto neobično kroz nas, kad smo vidjeli 
da se otvaraju vrata logora. Ustaše opkoliše povorku jadnih 
i ispaćenih te ih odmah stadoše tući kundacima i dovikivati 
im kao govedu. Mnogi su pokušali da se vrate, ali im to nji- 
hovi goniči ne dopustiše. Pazili su da nitko živ ne izostane iz 
povorke. Kundaci su učinili svoje. Naskoro je voda bila za- 
krvavljena i postala mutno crvena. Mogao se vidjeti mozak 
kako pliva na površini. 

Zahvatio me užas. Gledao sam kroz otvor barake. Opa- 
zih dva brata, koja su dovedena iz Zenice, a s njima je bio 
i njihov otac. Starac je bio slab, pa se priključio povorci za 
Krapje. Sinovi, ne znajući što ih čeka, pridružili su se ocu 
da budu sva trojica zajedno. Jedan se ustaša približi jednom 
od dvojice braće i kundakom mu raskoli glavu. On pade u 
vodu i ostade neko vrijeme na površini. Otac i preostali sin 
htjedoše izvući les. Drugi ustaša to opazi i priđe im. Obori 
ih obojicu i počne tako dugo gnjurati, dok nisu potonuli. 
Ostatak povorke krene za Krapje. Kasnije smo doznali koliko 
je tamo stiglo — otišlo ih oko 1.600, a došlo svega 100. 

Mi koji smo ostali u logoru, išli smo na rad na novi 
nasip, zvan »mali nasip«. Taj nasip imao je da brani logor 
— ciglanu od Save. Gradnjom nasipa upravljao je ustaški 
inženjer Beretino, isti koji je rukovodio i radom na velikom 
nasipu. Dok smo gradili veliki nasip, imali smo oruđe, ali 
kako nam je poplava odnijela veći dio tog alata, za mali 
nije nam preostalo skoro ništa. Beretino — iako je sve to znao 
— izjavio je da će nasip biti gotov za osam dana. 


Ostalo nas je u logoru Jasenovac II oko 1.900. Put koji 
smo svaki dan prevaljivali, bilo je jedno od najtežih mučenja. 
Nasip je bio udaljen od logora oko četiri kilometara — išli 
smo u dugini kolonama više bosi nego obuveni. Gradnja je 
trajala tri tjedna, a počela je koncern oktobra. Njive preko 
kojih smo prolazili bile su prekrivene vodom pa smo gazili 
i do prsi. Ustaška 17 lička satnija, kao i 22 satnija imale su 
nalog da nas gone. Udaraca kundacima smo primili toliko, 
da je to već bilo nešto posve obično, te bi nakon svršenog 
rada govorili jedan drugome: »Danas sam dobio samo dva 
puta po glavi, ili: samo me jednom udario preko leđa«. 

Isprebijani stizali smo na mali nasip. Mnogi su ostajali 
u samom nasipu, malaksali i dotučeni od ustaša. 

Ustaški upravljači dolazili su jutrom i davali direktive 
o radu i postupku. Na čelu im je bio novo postavljeni upra- 
vitelj logora Ljubo Miloš. Grupu je kao stručno lice predvodio 
inženjer Beretino. Za vrijeme inspekcije ustaše su bili naro- 
čito aktivni u batinjanju. Dotle je Ljubo Miloš šetao po na- 
sipu sa spremnim šmajserom, a Beretino — da ne zaostane za 
njim — držao u ruci revolver. Beretino je stalno konstatirao 
da gradnja nasipa ide sporo i naređivao da se logoraši još 
jače tuku i kundače, tako da je sve više njih padalo ne digavši 
se više nikad. Kasnije je straža još i pojačana sa 14. osječkom 
satnijom na čelu s Polićem koji u mučenju i batinjanju nisu 
ništa zaostajali. 


Kako je bivalo sve hladnije, nismo sa sebe više skidali 
odijela, a to je bio raj za uši. Na našim tijelima nastajale su 
duboke i gnojne rane. Tih je dana i Gavrančić podlegao bati- 
nama i negdje kraj pruge bio dotučen. On, ponosan i uvijek 
tih, pobijedio je svojim držanjem zvjerstvo ustaša i tako 
ostavio na nas dubok utisak. 


Kraj maloga nasipa su bile njive seljaka zasijane kuku- 
ruzom. Kukuruz je već bio obran, ali je dosta klipova još 
ostalo, zatim po koja bundeva, kao i nešto korijenja. 


Početkom novembra radili smo u postrojenju, t. zv. 
lancu. Postrojeni u koloni jedan po jedan nosili smo zemlju 
u kapama, rukama, trpali smo u krilo, samo da se nasip što 
prije izgradi. 

Tog kišnog novembarskog dana najednom se zaori na- 
sipom glas: »Prekini rad! Svi u nastup!« Uhvati nas strah, 
jer svi takvi iznenadni nastupi donosili su nam zlo. Na nasipu 
ugledasmo najednom na konju satnika Matijevića, studenta, 
frankovca iz Zagreba. Mnogi su ga od zatočenika poznavali. 
Stanovao je prije sloma Jugoslavije u prolazu Tuškanac. Bio 
je u društvu s isto tako velikim krvolokom Bonzom kojemu je 

bilo tek šesnaest godina, ali je zato na svojoj duši imao već 
hiljade ljudskih života. 

Matijević i Bonzo sjašu s konja i priđu nam posve blizu. 
Matijević održi govor, u kojem naglasi da smo ovdje zato 
da se popravimo, a ne da krademo. On će se sam odmah 
uvjeriti tko krade kukuruz s njiva. Svi smo morali razjapiti 
usta da nam se vide zubi, a ustaše su pazili da nijedan ne 
podigne ruke. Matijević i Bonzo išli su od jednog do drugog 
i pomno razgledali tko ima među zubima žute ostatke od ku- 
kuruza. Izveli su nas dvadeset iz stroja. Tresli smo se kao 
trstika na vodi, što od jake zime, ali više od straha. Među 
ostalima nastala je takva tišina da se čulo padanje sitne je- 
senske kiše na tle. Imao sam osjećaj da sam osuđen na smrt, 
i bio sam pripravan na to. No misli su moje bile uskomije- 
šane — volio bih živjeti, pa makar se i mučio, jer kad dođe 
sloboda, u koju sam čvrsto vjerovao, — kako će to biti divno. 
S druge strane, ako me ubiju onako iscrpljenog i prokislog, 
bolje ću proći no oni koji će ostati dalje na životu, te kasnije 
jednom krvavom prilikom opet stradati. 

Nama dvadesetorici narede da svučemo hlače i gaće, 
ukoliko smo ih imali. Ovako svučeni morali smo leći preko 
nekog plota, više živice. Za svakoga od nas bio je određen je- 
dan ustaša, sa batinom. Osuda je pala — svakome dvadeseti- 
pet udaraca s tim da ih sam broji. Zabuni li se batinjanje po- 
činje iznova. Pao je prvi udarac, zatim drugi, treći i tako 
brojimo glasno. Sjećam se da sam dospio do petnaest, zatim 
nisam više osjećao boli. Izgubio sam svijest. Drugovi su mi 
kasnije rekli, da sam primio mnogo više batina od određenog, 
a samo sam stenjao i vikao: »Nemojte, dosta je!« Kad su se 
ustaše umorili, polise nas hladnom vodom da vide koliko će 
se nas podići. Diglo nas se trinaest. Sedmorica su ostala le- 
žati zauvijek. Oteturao sam nekako do logora, gdje sam se 
k?.snije krio neko vrijeme, dok se nisam bar malo oporavio. 

VI 


14. NOVEMBAR 


Na ciglani počelo je koncentrisanje zatočenika. Oni 
koji nisu potučeni u Krapju, preseljeni su u Jasenovac, gdje 
je otpočelo pletenje žice oko logora. Na ciglanu su preba- 
čena i moja dva brata Hugo i Leon. Želio sam da s njima 
porazgovaram, a stvorio sam i plan za bijeg — da pokušam 
pa makar me to stajalo života. 

12. novembra nosili smo daske iz našeg logora na ci- 
glanu. Čim smo tamo stigli, sretnem se s braćom, i Leon mi 
odmah reče da je nakanio bježati. Ja mu saopštim da je to 
i moja namjera. Brat Hugo bio je za to manje sklon. Leon i 
ja se dogovorismo da ćemo sutra pokušati kad budemo i mi 
prebačeni na ciglanu. 

13. novembar, umjesto da nas premjeste na ciglanu, na- 
stade po barakama i na dvorištu masovni pokolj. Ustaše su 
ušli u barake naoružani puškama. Ulaze su sve zatvorili. Ba- 
jonetama, kundacima, maljevima, a najmanje metcima ubijeno 
je dosad najveći broj logoraša. Ostalo nas je oko 1.100. Taj 
broj je ostao za preselenje. 

Nastupio je 14. novembar, dan koji ne ću nikada zabo- 
raviti. Ujutro je stala padati kiša sa snijegom. Ustaše nam 
narede da se spremimo i da krenemo. Kad smo se spremili, 
ostavili su nas na cesti do poslije podne. Počeo je vejati gust 
snijeg. Zemlja se posve smrznula. Najposlije smo krenuli. 
Grijala me nada da ću s braćom poduzeti bijeg sa ciglane. 

Putem smo ostavili pedeset drugova koji nisu podnijeli ovu 
naglu studen. Zatim stigosmo na ciglanu. Tu nas dočeka 
užasan prizor. Posvuda po zemlji ležala su mrtva tijela, a 
krv i mozak pokrio je svu zemlju. Ugledah brata Hugu koji 
mi reče da se pročulo da je Jasenovac II. potpuno likvidiran 
i da je Leon otišao na kolodvor da istovaruje neki krompir. 
Odande je nestao. 

Od kada sam bio u logoru, nisam znao što znači pla- 
kati ili se smijati, ali tog časa suze radosnice navrle su mi na 
oči. Nisam znao, ali vjerovao sam da se Leon spasio. Brat 
Leon zaista se spasio, to su mi potvrdili otac i još jedan brat, 
koji su kasnije također stigli u logor. 


Potkraj septembra počela je izgradnja »velikog nasipa«. Iscrpljujući radovi 
označavali su početak uništavanja stotina tisuća ljudi. 


Pod udarcima kundaka odvijao se rad. Svaki je ustaša imao pravo da 
likvidira logoraša koji mu nije bio po ćudi. 

VII 
LJUBO MILOŠ PITA ME ZA BRATA 


Prva tri dana smjestili su nas u neku šupu. Bilo nas je 
šest stotina. Svakog dana desetak drugova se smrzavalo. 
Onda još nismo imali određeno mjesto za pokapanje, pa su 
leševi ležali svuda naokolo. Na nekim mjestima ležale su či- 
tave gomile. Dnevno su stizale nove grupe, pa je ubijanje 
uzelo sve većeg maha. Ustaše su u grupama hodali logorom i 
nosili u rukama šipke koje su služile na ciglani za otvaranje 
velikih peći. Tko se našao u blizini, više se nije digao. Hranu 


A Da pt : 
ra Ri Mpi š . od a : i Parna Du 
a, | su prestali davati. Dobivali su je samo oni zatočenici koji su 
prvi došli na ciglanu i koji su bili smješteni u obrtničke grupe 
logoraša. 


Drugog dana dođe po mene zatočenički logornik Dija- 
mantstein. Bio je to jedan od onih ljudi bez karaktera koji 
su za olakšanje svoga života prodavali svoje drugove i time 
nastojali dokazati ustašama da i među zatočenicima ima 
vjernih slugu. Takovih Dijamantsteina bilo je za vrijeme ci- 
jelog logorovanja, a za nas je bilo svejedno da li se oni zvali 
Spiler, Steiner ili Poljan; Branko Romić, zubar ili Rumunj ... 


Ručak se sastojao od dva do tri kuhana krompira. Iako je poneki bio truo, 
pohlepno bismo ga pojeli kao da je zdrav. 


Kasnije nismo tako teško osjećali smrt jer se ona pojavljivala u sve većem 
broju, tako da smo svaki dan bili na nju spremni. 

Za nas su oni bili izdajnici, najgori ološ koji su naše muke 
činili još težima. 

Dakle taj Dijamantstein dođe k meni i upita me gdje 
mi je brat. Htio sam mu reći da ne znam, ali u zadnji čas 
sjetih se uloge koju igra i rekoh da se nalazi među mnogim 
ubijenima. Izgleda da je primijetio moju laž i učinilo mi se 
da se postidio. Na to mi reče da je Ljubo Miloš nešto doznao 
za Leona i da moram k njemu. Mislio sam — sad je sa mnom 
svršeno. Ljubi Milošu doći na oči značilo je u najviše sluča- 
jeva biti likvidiran. 

Pred vratima Miloševe sobe morao sam malo pričekati. 
Najposlije me zovnu unutra. Prizor koji sam gledao bio je 
strašan. Miloš je bio obučen u bijeli ogrtač. Na jednoj stolici 
sjedio je poznati koljač Bonzo, a s druge strane neki nepo- 
znati zastavnik. Njima nasuprot nalazila se njihova žrtva. 
Bio je neki mladi Srbin, sav blijed od straha. Najednom ga 
Ljubo Miloš zapita: »Zašto nisi radio, kad sam došao u ra- 
dionu i vidio te da sjediš?« — Mladić odgovori da ga je za- 
boljelo slijepo crijevo, pa se htio malo odmoriti. Miloš mu 
tada reče: »Dobro, raskopčaj hlače, pa ću te ja pregledati. 
Znaš, upravo sam položio doktorski ispit.« Mladić se raskop- 
ča. Izgleda da nije shvatio, ili nije poznao još dobro Miloša. 
Mene je oblila vrućina. Htio sam izaći, ali vrata su bila zaklju- 
čana. Dijamantstein je već prije nestao. Miloš izjavi da je 
potrebna operacija. Uzme nož u ruke i zarine ga u meso mla- 
dića. Bonzo i zastavnik držali su jadnika za noge i ruke. 
Strahovit vrisak zaori se sobom, kad je Miloš mladiću raspa- 
rao tijelo od gore do dolje. U omaglici sam još primijetio, da 
mu je prerezao grkljan. 

Kao da su na mene zaboravili. U to najednom zakuca 
netko na vrata. Bonzo otvori. Bio je Dijamantstein. On pri- 
đe Milošu i nešto prošaputa s njim. Tada se Miloš okrene pre- 
ma meni i upita me, gdje mi je brat. Kazah mu da leži na hrpi 

leševa, na dvorištu. »Kako znaš da je to tvoj brat?« upita me, 
jer je znao da su svi leševi strahovito iznakaženi. »Poznam 
ga po odijelu.« — »Dobro, neka ide zastavnik s tobom pa 
mu ga pokaži.« Mislio sam da je danas Milošu dosta, pa me 
ostavio tome zastavniku da me ubije. Odem s njim do prvog 
većeg skupa leševa i pokažem mu tijelo koje je bilo najviše 
iznakaženo, sa posve razmrskanom glavom. Izgleda da mu se 
nije više ostajalo napolju na jakoj zimi, pa se vratismo na- 
trag u sobu Milošu. Zastavnik mu reče da je vidio moga brata 
i da se uvjerio da je to on. Milošu se nekamo žurilo — koliko 
sam mogao primijetiti — pa me nije više ništa ispitivao. Samo 
se jednom okrene i upita me, da li možda i mene ne boli sli- 
jepo crijevo. Kako nisam na to ništa odgovorio reče mi da se 
gubim. Nije mi to trebalo ponavljan. 

VIII 


16 PREŽIVJELIH 


Treći dan što smo bili na ciglani od naše grupe od šest 
stotina bilo nas je petsto; ali opet su dolazili novi, tako da 
nas je bilo do sedam stotina. 

Na ciglani smo pronašli magazin s kupusom, pa smo se 
snabdjeli s lišćem i srcem od kupusa. To nam je bio jedini 
izvor hrane. Mnogi su bili uhvaćeni u kradi i smjesta ubi- 
jeni, ali mi nismo ni pred tim prezali, jer smo morali nešto 
jesti. Oko podne dođe grupa ustaša po nas. Istjeraju nas iz 
ove nastambe i povedu dalje. Nismo znali kuda idemo. Nakon 
nekoliko minuta dovedu nas do neke suše, gdje se prije cri- 
jep sušio. Bila je to suša bez zidova, samo je imala krov. Sa 
strane je imala samo stupove koji su držali taj krov. Studen 
je već bila deset ispod nule. Tu je trebalo ostati na neizvjesno 
vrijeme. Počeli smo se stiskati jedan uz drugoga, samo da nam 
bude toplije, ali to sve nije mnogo koristilo. Snijeg nas zasi- 
pavao, a jak vjetar još ga više na nas nanosio. Neki od naše 
grupe htjeli su da se prebace u obližnju baraku. U noći ugle- 
dah tri sjenke, kako se miču dalje od naše šupe. Bila je mje- 
sečina. Tek što su se udaljili nekoliko metara, odjekne mitra- 
ljez sa obližnjeg bunkera. Ustaše su i to imali u vidu. Cvo- 
koćući čekali smo da prođe noć. Zaspati se nije smjelo — taj 
se više nije probudio. Ne znam koliko se te noći smrzlo, ali 
konačni rezultat iza šest noći bio je porazan. Sedmog jutra 
dođoše u inspekciju Miloš, Braća Modrić i Kojić, sve prvo- 

razredni koljači. Bili su zadovoljni rezultatom. Ostalo nas je 
svega šestnaest od sedam stotina. Bili smo prebačeni u logor- 
ske barake gdje smo sačinjavali novu grupu. 

U te nazovi-barake bili smo dakle prebačeni nas šest- 
naest preživjelih. Bile su još gore od onih u Jasenovcu II a 
sačinjavale su poseban dio logora. 

Tu nas je bilo oko sedam stotina, određeni za vanjske 
radove, za bilo kakve radove i pod bilo kakvim uslovima — 
barake koje su se punile i praznile ritmom novih zatočenika i 
onih umrlih i ubijenih. Ritmom većih ili manjih momentanih 
potreba za radnom snagom — od čega je ovisio tempo likvi- 


diranja. 
Kraj naše barake zvane 3B bila je baraka 3C u kojoj 
su bili sami Srbi. Treća grupa — 3A — boravila je po sta- 


rim magazinima i strojarnama. Te tri grupe nisu se međuso- 
bno razlikovale: ista hrana, iste muke, isti rezervoar za usta- 
ške ispade i ubijanja. 

Ciglana, bajer, obrtničke radionice i logorske kance- 
larije sačinjavale su posebnu grupu. Život zatočenika ove 
grupe bio je nešto bolji, dobivali su bolju hranu, imali su 
bolje nastambe i ustaše ih nisu nasumce ubijali. 

IX 


GROBAR 


Danomice smo tako odlazili na rad. Najprije ujutro pred 
Upravnu pisarnu, a onda kamo se koga dodijelilo. Sa rada 
smo se vraćali na ručak — par kupusovih listova u vrućoj 
vodi. Svakim danom sve manji broj, jer se umiralo što od 
zime, što od gladi... Obuće smo tada imali dosta — uzimali 
smo od mrtvih drugova, a ustaše se još nisu interesirali za ušlji- 
vu zatočeničku odjeću. 

Najednom su počele stizati hiljade i hiljade paketa. Vi- 
djeli smo ih, ali nismo znali za koga, jer su ustaše pokidali 
sve adrese sa njih. Mnogi od adresanata su sigurno već bili 
mrtvi. Oni koji su slali te pakete u mjesecu novembru i de- 
cembru vjerojatno će se sjećati s koliko nade i veselja su 
spremali to, a pojeli su sve ustaše. 

Jednog jutra određen sam na rad u tunel, gdje sam zgrtao 
ugljen. Našao sam tamo i prijatelja koji je bio isti dan odre- 
đen na to mjesto. Zvao se Drago R. Kad smo ušli u sam tunel, 
opazili smo da je pun zatočenika koji su ležali na podu. Na- 
jednom se na ulazu pojavi Miloš. U ruci je nosio lampu za 
lotanje (Lotlampu). S njim je bilo deset naoružanih čarkara. 
Počeše nešto tražiti, dok ne izvedoše pet pravoslavnih sve- 
ćenika. Zapovjede im da pjevaju crkvene pjesme. Jedan, koji 
nije izvršio tu želju Miloša, bio je odmah dotučen kundacima. 
Taj starac, koji je imao već preko osamdeset godina, iscrpljen 
i izmučen, vjerujem da više nije ni mogao pjevati. Jedan od 

ustaša — dijete od dvanaest godina — sagne se k starcu i 
izvadi svoju kamu. Za tili čas odrezao je svećeniku oba uha. 
Svojima se obratio sa veselim smiješkom rekavši: »Sutra ću 
pokazati kod kuće kakva uha imaju vlaški popovi.« Ali zato 
je to dijete nosilo na prsima odlikovanje svog Poglavnika. 
— Ostalu četvoricu dohvate ustaše i svezaše im ruke. Dok su 
ih oni držali, Miloš im je živima brade palio. Tako straho- 
vito izmučene, zaklaše. 


Mi koji smo radili u tunelu, dobismo zapovijed da ih 
odnesemo na groblje i pokopamo. Tada sam prvi puta postao 
grobar. 


Rad na temperaturi od petnaest stupnjeva ispod ništice bio je saveznik 
ustaša. Mnogi zatočenici ostali su smrznuti: umirali su otvorenih očiju. 


Počelo je masovno ubijanje pri čemu se naročito istakao pop Brekalo. 
On bi ravno s klanja odlazio u crkvu i služio misu u krvavoj odjeći. 

X 
MOJ PRIJATELJ PISTA 


Jednog jutra uspije šestorici drugova da čamcem predu 
Savu i prebace se na bosansku stranu, te pobjegnu. Bili su to 
drugovi iz pilanske grupe. Divljanje ustaša bilo je strahovito, 
a najviše se sručilo na ostale zatočenike pilanske grupe. Njih 
dvadesetak zatvorile u zvonaru, koja je onda predstavljala 
zatvor. Nakon nekog vremena prebace ih u jednu prostoriju 
preko puta zvonare. Među tim drugovima, koje sam ja dobro 
poznavao, bio je Pista i još dva poznanika iz Zagreba. Bio je 
i moj bratić iz Našica, Slavko. 


Oko dvadeset dana ulazili su ustaše svaki dan u tu pro- 
storiju. Vrisak i tulenje čulo se za vrijeme trajanja takovih 
posjeta. Vrlo rijetko su dobivali hranu. Nakon dvadeset dana, 
dok smo bili u nastupu, odrede četrdeset nas i odvedu do 
mjesta gdje su se nalazili mučenici iz pilanske grupe. Do- 
bismo nalog da iznesemo leševe. Ušli smo u prostoriju. Kako je 
bila velika zima, nije bilo smrada, pa nismo znali kad su 
ubijeni. Ali prizor pred našim očima govorio je svoje: pred 
nama je ležala hrpa smrznutih leševa. Zidovi, pod, pa i sam 
strop bili su poprskani krvlju. Tek kada smo počeli stavljati 
leševe na nosiljke, vidjeli smo tragove užasnog mučenja. Neki 


Pri ubijanju ustaše su se služile svim sredstvima. Izmišljali su specijalne 
načine ubijanja pri čemu je jedno od najmilijih bilo ubijanje maljem. 

su imali gola leda na kojima su ustaše rezali komade mesa u 
t. zv. kajiše. Neki su bili bez noktiju, neki bez nosa. Skoro 
svakome falili su neki dijelovi tijela. Moj bratić nije bio jako 
iznakažen, samo mu je na glavi falilo dosta kose. Nekoliko 
puta smo se vraćali po leševe, jer nismo mogli sve najedamput 
iznijeti. Kad smo se vratili četvrti put, ugledao sam u kutu 
Pistu. Do tog trenutka nisam bio siguran da je i on ovdje. 
Kad smo ga htjeli podići na nosiljke, primijetih da se Pištine 
oči još miču. Bile su žive samo oči, ali usta se više nisu mi- 
cala. Bio je to posljednji zbogom. 

Nato nas ustaše protjeraše i mi smo morali dovršiti 
posao. 

XI 


DOČEK NOVIH ZATOČENIKA 


Mi stari zatočenici koji smo imali još toliko snage da 
smo mogli uspravno prolaziti po krugu, nismo dobivali to- 
liko batina, jer su nas smatrali za radnu snagu. Ta im je tre- 
bala svaki dan sve više, jer su obrtničke grupe pojačavale, 
dok su vanjski radnici bili uglavnom kao grobari. Njih je 
trebalo mnogo — svaki dan dolazilo je mnoštvo zatočenika, 
a tada je nastajalo likvidiranje. Takve grupe odmah su svrsta- 
vane po stručnom znanju i sposobnosti za rad. Mjeseca no- 
vembra stizale su grupe Srba iz svih krajeva, kao i Židova iz 
Bosne. Ako su takve grupe stigle na večer, smještene su u 
zvonaru, do jutra, a onda su promrznuti i gladni odvedeni na 
selekciju. Koji nisu stali u zvonaru, smješteni su po tunelu, a 
neki i izvan logora, u pravoslavnu crkvu, ili u zloglasni usta- 
ški tabor koji se nalazio u kući Bačića, kraj same katoličke 
crkve. U tom taboru odigravala su se zvjerstva koja, ako nisu 
nadmašivala, to nisu ni zaostala za zvjerstvima na ciglani. 
To je sve vodio zloglasni »Al-aga« i njegov pomoćnik »Dar- 
ko«. 

Pred Upravnu pisarnu, a često puta i pred same barake 
dovedeni su novi zatočenici. Najprije su im oduzete stvari. 
Sve što su sobom ponijeli, kao hranu, odjeću, rublje, bilo je 
oduzeto. Ostalo im je samo ono što su imali na sebi. Međutim, 
ako se kojem ustaši dopala neka stvar na samom zatvoreniku, 
smio je i to prisvojiti. Poslije toga jedno predavanje o do- 


35 


brom vladanju, a zatim odabiranje. Zatočenici, tek što su 
došli, već su slutili da će onima koji se jave u neku struku 
biti život bar donekle zaštićen. Nisu koristile ni prijetnje 
Ljube Miloša da će biti smjesta ubijen tko laže. Obrtnike bi 
tada odveli, dok su ostali zadržavani. Zatim se pitalo tko 
je bolestan. Onaj tko bi se javio, imao je strašnu sudbinu. Na 
njemu su se vršila grozna rezanja zvana »operacije«. Ostatak 
je bio poslan k nama u barake. Mi stari zatočenici bili smo već 
slični više zvijerima nego ljudima. Nije nas interesiralo niti 
tko je došao, niti da li je tko ubijen. Trgnuli su se samo oni 
kojima je došao netko poznati, ili netko od rodbine. 

Tako se sjećam svog prijatelja Ota W. Bio je već pot- 
puno smalaksao. Ono malo što ga je držalo u životu bilo je 
jedno bure kamo su ustaše bacali napoj. Ali to bure bilo je 
kobno za moje drugove. Zatečeni kod bureta na mjestu su 
ubijani. No kad se radilo o jelu, nismo poznavali straha. Kad 
smo prolazili kraj bureta, gledali smo da porcijom nešto za- 
grabimo. Tog jutra bili smo još u baraci, jer nismo bili raspo- 
ređeni na rad. U baraku uđoše novi zatočenici. Bili su iz Za- 
greba. U toj grupi nalazili su se Otova dva brata i nećak. 
Susret je bio dirljiv. 

XII 
SLUČAJ MARTON 


Zatočenik je u najbolju ruku imao visoke cipele ili ka- 
ljače umotane u krpe i vezane špagom. Hlače isto tako vezane 
špagom, a do kolena smo ih još posebno umatali u krpe. Sta- 
lan pratilac zatočenika je porcija koja klimata kod hoda na 
stražnjici, a iz džepa viri kašika. 

Uši su se gnijezdile po nama. Noge i tijelo bilo je puno 
gnojnih dubokih rana. Na nekim mjestima, gdje nismo mogli 
doprijeti rukom, bila su čitava gnijezda. Skoro nijedan zato- 
čenik nije imao na šlicu puceta, jer mu je ruka bila vječno 
među nogama, gdje je i bilo najosjetljivije mjesto. Ako je u 
noći umro drug, koji je do tebe ležao, najednom su sve uši s 
njegova tijela prešle na tebe. Na mrtvom su samo ostajala 
gnijezda gnjida. 

Jednog dana stajali smo u redu da primimo ručak. U 
kazanu je bio kupus, ili — kako smo mi zvali — čaj od ku- 
pusa. Do kazana je došao Marton, veletrgovac iz Zagreba. 
Izgleda da je od slabosti i zime izgubio ravnotežu kad se nag- 
nuo nad kazan, i najednom pade u njega. Druga dvojica koja 
su bila na redu izvade ga iz vrućeg kazana i bace ga u stranu. 
Bio je mrtav. Nitko se nije maknuo od kazana, premda su po 
njemu bile rasute stotine ušiju sa Markovog tijela, prljavština 
i krv. Uši su se nalazile još po kazanu kad sam i ja došao na 
red, a bio sa trideseti po redu od Martona. Primio sam hranu 
i sjeo nedaleko _Martonovog tijela na jedno drvo. Glad me 


37 


strahovito mučila. Nesvesno pogledam na truplo Martona. 
Iz njega se još uvijek pušilo od vruće kazanske vode. Pogled 
mi pade na njegovo uho. Bilo je lijepe ružičaste boje. Dođe 
mi najednom želja da ga odrežem i pojedem. I tada se odlučili 
na novi korak. Ono što još jučer nisam htio. 

Jučer sam prolazio kraj ustaške nastambe. U grabi, koja 
je ustašama služila za zahod, ugledam nekoliko zatočenika 
kako čeprkaju po ustaškim izmetinama. Vadili su iz tih izme- 
tina neprobavljena zrna graha ili što drugo. Ostavivši Mar- 
tona uputim se tamo. Na poslu je već bilo oko desetak dru- 
gova. Priključim se. 

Kroz mjesec dana sam tamo zalazio, izostavljajući to, 
ako sam našao nešto bolje. Jeo sam. O samom gađenju ne 
znam da li bih mogao govoriti. Glad, ona glad od koje se 
umire, ne poznaje gađenje ... spasio sam se od najgroznije 
smrti. Za nas je umrijeti od gladi bilo najgore, i najteže. 

XIII 


UŽASI GROBLJA 


Početkom decembra 1941. godine počelo je stvaranje 
novoga groblja. Na dosadašnjem groblju, to jest u skupnim 
grabama koje su se nalazile na teritoriju ekonomije, nije više 
bilo mjesta. Trebalo je stvoriti novo. Na starom groblju poko- 
pano je oko 20.000 zatočenika što je tokom mjeseca oktobra 
i novembra ubijeno i pomrlo. Veliki dio zakopan je u šumi 
Jasenovac II i u samom Krapju kad su se vršile masovne 
likvidacije. Te su žrtve pod zemljom. Ali osim toga je velik 
broj leševa otplivao Savom. Tako je do mjeseca decembra 
1941. uništeno oko 40.000 ljudi. Ovo groblje na ekonomiji 
znalo je za toplijih proljetnih dana strahovito zaudarati, jer 
su leševi bili pokopani vrlo plitko. Na tom istom terenu, 
gdje su ležali toliki naši prijatelji i rođaci, ustaše su posijali 
rajčice. Uspijevale su izvrsno, a služile su za ustašku časničku 
kuhinju. 

Novi teren za groblje nalazio se jedan kilometar od eko- 


nomije, a do njega je vodila jedna krivudava cesta uz samu 
Savu. 


Bilo je to početkom decembra. Tada su počele dola- 
ziti nove grupe seljaka Srba iz Srijema i Slavonije i Židova 
iz Slavonije. Sada se nije ubijalo samo u logoru, već je otpo- 
čelo sistematsko masovno klanje na groblju. Određivan sam 

često kao vanjski radnik za rad na groblju, pa sam tako jedini 
preživjeli očevidac tog ubijanja i mučenja koje su ustaše dano- 
noćno višili. 

Jedna grupa seljaka Srba dovedena je oko polovice de- 
cembra. Bilo ih je oko dvije stotine. Došli su iz Srijema iz 
okolice Sida. Po nalogu Beretina izabrano nas je oko dvije 
stotine za posao na groblju. Do groblja vodila nas jaka straža. 
Mnogi iz te grupe bili su već prisutni zvjerstvima na groblju, 
pa su nas nove upućivali u posao grobara. Kopali smo rake 
nejednake veličine, ali od prilike tri metra duge, a jedan do 
dva metra duboke. Kad smo dvije rake iskopali, primijetih 
na cesti ljude koji nam se približavahu. Bili su to isti seljaci 
koji su jučer dovedeni i cijelu noć polugoli proveli u zvonari. 
Pratila ih kao i obično jaka straža na čelu sa ustaškim ko- 
ljačem, poručnikom zvanim »Mujica«. Poručnik Mujica no- 
sio je često na glavi fes, bio je malog rasta, debeo, sa strahovito 
jakom šijom. Strah i trepet zbog svoje svireposti. Morali smo 
dalje kopati rake, dok su seljaci dolazili vezani po trojica 
žicom, s rukama na leđima. Ne znam kakav osjećaj su ti ja- 
dnici imali kad su ugledali iskopane rake, a pogotovo kad 
su pogledali ustaše i vidjeli ih natovarene sjekirama i drve- 
nim maljevima. Nas su ustaše počeli tjerati da radimo brže. 
Seljaci su izgleda bili već u zvonari mučeni, jer su im ko- 
šulje i gaće bile krvave. 

Mujica se postavi pred postrojene seljake i upita ih da li 
ima možda među njima braće, ili možda otac i sin. Nakon 
poduljeg muka jave se dvojica. Bili su braća. Kako nisu bili 


Počelo je masovno klanje na zloglasnom Graniku koji je sav poplavljen 
krvlju ubijenih zatočenika. 


Prilikom pokolja na Graniku ustaše su se nadmetale u vještini klanja: 
Zrinušić, pop Brekalo, Markić, Alaga i drugi poklali su s jeseni 1944. 
desetke tisuća zatočenika. 

zajedno vezani, odvežu ih i oni su tako stajali nevezani. Mu- 
jeca opet upita, ima li još tko koga u rodu, na što se jave otac 
i sin. Više se nitko nije javio. Nato Mujica uzme od jednog 
ustaše sjekiru i dade je jednom od braće. Naredi mu da ubije 
tom sjekirom brata. Taj se okrene i kaže da mu brat nije 
ništa skrivio. Mujica se razbjesni i zapreti da će im obojici 
izvaditi oči, ako ne učini kako mu je rekao. 

Nisam mogao sve gledati, ali u životu nisam čuo takovo 
vriskanje i bacanje od bola, kao kad su se ta dvojica valjala 
po zemlji. Mujica se tada okrene k ocu i sinu i dade sjekiru 
sinu da ubije oca. Ne znam da li je nakanio navaliti na Mu- 
jicu, jer sam vidio da je potrčao prema njemu, ali je Mujičin 
šmajser učinio svoje i oborio ga odmah na zemlju. 

Ostalima je naređeno da se približe jamama. Uvjeren sam 
da je svaki bio svjestan da će stradati, ali suze ili moljakanje 
nije se ni od jednoga čulo. Kako su po trojica vezani, tako 
su bačeni pred raku i maljem ili sjekirom ubijeni. Mi smo za 
to vrijeme opkoljeni stražom stajali postrance i čekali na 
svršetak, da ih pokopamo. 


Sada, kad je otpočelo takvo strahovito klanje i mučenje, 
svatko je htio izbjegnuti da ide na posao na groblje. Ali broj 
je morao biti popunjen. Neki su imali sreću da budu oprede- 
ljeni na drugi rad, ali je i njih zadesilo da češće budu grobari. 


Da bi sačuvali uspomenu na dane kada su gospodarili životima zatočenika, 
ustaše su dozivali u pomoć fotografske kamere i slikali se pored svojih 
žrtava. 


Nakon masovnih pokolja ustaše su se krijepile alkoholom. Često su se 
pokolji završavali orgijanjima za vrijeme kojih su — radi zabave — bili 
poklani mnogi logoraši. 

Mujica jednog dana poslije klanja saopšti ustašama 17. 
satnije da će dobiti 100 cigareta onaj tko pronađe najsvirepije 
ubijanje. Drugi dan bio sam određen za groblje. Strašna 
zvjerstva vršena su nad novim grupama Srba i Židova. Na- 
gradu je dobio jedan ustaša koji je izradio klinac od deset 
centimetara. Taj drveni klinac stavljen je žrtvi u otvorena 
usta, tako da je u ustima stajao okomito. Žrtva bi udarcem 
kundaka u podbradak bila usmrćena time što je klinac zašao 
u lubanju, a kod nekih provirio kroz tjeme. Ovaj zvjerski 
izum je Mujica sa nagrađenom ustaškom zvijeri još i alko- 
holom proslavio. 

XIV 
OTAC I NAJSTARIJI BRAT 


Jedne noći, zapravo na sam Božić godine 1941., jak vje- 
tar pokidao je telefonsku žicu između Jasenovca i Novske. 
Ustaše su tražili po logoru među zatočenicima tko bi znao 
telefonsku liniju popraviti. Kako sam imao nešto znanja ko- 
je sam stekao u vojsci, to sam se i ja javio. Sa mnom su se 
javila i tri druga. Svu četvoricu je vukla ista želja i pomi- 
sao: pokušaj bijega. U samom logoru bile su tada naročito 
teške prilike za zatočenike. Ustaše su slavili Božić, te su tom 
zgodom priređivali razna ubijanja i zlostavljanja zatočenika. 
Tako je i sam izlaz iz toga pakla značilo jedno olakšanje. 
Nas četvorica, nazvani električari, uputili smo se na novi 
posao. Ali smo se brzo razočarali, jer smo dobili četiri stra- 
žara. Čim smo izašli iz logora, nismo smjeli međusobno raz- 
govarati, morali smo ići jedan iza drugoga u razmaku. 


U blizini samoga kolodvora naišli smo na prvu pre- 
kinutu žicu. Dok smo se penjali na brzojavne stupove, ustaše 
su nas sa naperenom puškom čuvali. Pazili su na svaki naš 
pokret kao da su znali naše namjere. Još smo na nekoliko 
mjesta izvršili popravak da se zatim vratimo u logor. Još 
27. decembra imali smo manji popravak i oko deset sati smo 
već vraćeni. Čim smo ušli na glavnu kapiju logora, spazih 
grupu od trideset novodošlih zatočenika. Svi su bili za- 
rašteni i imali velike brade. Kad sam se približio, primije- 
tih u grupi svog oca, najstarijeg brata i sve poznate mje- 

stane. Oni su me prepoznali. Počeli su se nervozno micati, 
a i sam sam skoro htio prići bratu i ocu, ali se sjetih što bi to 
značilo. Kako su u blizini stajale velike hrpe cigala, napravio 
sam se kao da ih prenosim, samo da se mogu zadržati u 
blizini. 

Iz Upravne pisarne izađe povorka koljača na čelu sa 
Ljubom Milošem. Ljubo održi već poznati govor o predavanju 
novca. Sad je prešao na insceniranje, tako da se može početi 
sa pokoljem. Kao prvu žrtvu odabrao je trgovca Krausa iz 
Cernika, kome izvadi iz džepa dvije podmetnute kune. Radi 
novca koji nije predao i ako podmetnutog — jednim potezom 
mu prereze vrat i pusti ga da se trza po zemlji, dok je drugoj 
žrtvi Kojić iz prerezane šije pio krv. Treća žrtva bio je Ro- 
tenstein, restaurater iz N. Gradiške, koji se prije toga obratio 
Milošu moleći ga za zaštitu, jer ga je jedan ustaša u vagonu 
tukao. Slijedeća žrtva bila su dva brata Schonchiti koji su se 
javili kao bolesnici, jer je prije toga bilo saopšteno da se onaj 
koji je bolestan i slab može javiti za njegu. Mlađeg brata je 
objesio o zid na kuku i nožem mu rasporio utrobu, starijeg 
brata je priklao i bacio ispod okačenog. Knjižara Milana 
Bauera mučilo je više ustaša, jer su kod njega našli legitimaciju 
da je bio rezervni kapetan u bivšoj jugoslavenskoj vojsci. 

Gledam svoga sedamdesetitri-godišnjeg oca, koji nije ski- 
dao pogleda s mene i kao da mi je slao poslednji zbogom. 

lako su sve te jasenovačke strahote, zima i glad od mene 
učinile jednu vrst životinje bez osjećaja, ipak sada, kad sam 
vidio svog oca i brata da stoje pred koljačkim nožem, uzdr- 
htao sam. Htio sam da poginem u istom momentu kad i oni, 
i stom nakanom priđem Milošu. Instinktivno mu rekoh da 
mi je to brat i otac, a ja sam radio na popravljanju telefonske 
linije i da bih ga molio da ih poštedi. Ne bih zapravo mogao 
opisati, kakav sam imao osjećaj, ali ono što se u meni pro- 
budilo bilo je jače nego život. 

Možda zato što su držali da će još koji put liniju po- 
pravljati, a možda zato što su se zvijeri već dosta krvi na- 


pile, otpreme sve preostale mještane u barake među zatočenike. 
* * * 


Otac i brat Oto nisu dolazili k sebi od užasa što su ga 
u ovo kratko vrijeme vidjeli, čudeći se da smo mi uopće još 
ostali na životu. Čuli su od drugih, a i od samoga brata 
Leona o strahotama Jasenovca, ali su ipak držali da je brat 
Leon pod dojmom gladi i strahota  pretjerivao. Nažalost, 
bilo je potrebno da se uvjere, ne o onome što su čuli, nego 
još o mnogo strasnijim zvjerstvima i mukama. Uvjerili su se, 
ali prekasno i tragično. 

Tata i Oto postali su već i ušljivi i tako su polagano 
ali sigurno postajali jasenovački logoraši. Toga dana oko 
deset sati bili su svi zatočenici potjerani u barake i naređeno 
im je da nitko ne smije napolje. Grupa koljača išla je prema 
našim barakama i zaustavila se pred barakom drugova Srba. 
Dok je jedan dio koljača ušao u samu baraku, dotle su pred 
njom Ljubo Miloš, Modrić, Kojić, koji su imali u ruci drvene 
maljeve, čekali. Naša baraka koja je bila tik do ove omogu- 
ćavala nam da kroz otvore vidimo i čujemo strahote koje su 
se odigrale. Dok su ustaše koje su ušle u baraku izbacivale 
jednoga po jednoga zatočenika, dotle su ih oni sa maljevima 
dočekivali i maljem po lubanji za jedan nepuni sat stvorili 
čita\*u hrpu pobijenih. Poslije toga došlo je desetak mlađih 
ustaša, Hercegovaca, koji nisu bili stariji od četrnaest godina, 
a poslati u Jasenovac u svrhu koljačkog odgajanja. Svako 
je odrezao od leševa bilo nos, jezik ili uho, zamotali ih u ma- 
ramice i pri odlasku se međusobno hvalili kako će u selu po- 
kazati da su pohvatali partizane. 

Po logoru se pronio glas da je stigao Luburić. Mi stari 
logoraši smo znali da zvijer u ljudskoj spodobi, ne sprema ništa 
dobra. 

Kada bih se upustio u opisivanje Maksa Luburića, koji 
je bio visine kojih 160 cm, malih živahnih očiju, morao bih 
govoriti o njegovom blagom razgovoru sa zatočenicima, o 
obećanjima koja su bila puna cinizma, sarkazma i mučenja. 
Kolikim bi zatočenicima, kad ih je zaustavio i pitao za ime i 
obećao slobodu, nakon kratkog vremena prišao neki koljač i 
— likvidirao ih. 

Makso Luburić zauzeo je pozu Napoleona, kružio po- 
gledom po zatočenicima, naredio nekolicini svojih časnika 
da nas prebroje. U nastupu nas je bilo oko dvije hiljade, dok 
su ostali ležali bolesni i smrznuti u barakama. Luburić započe 
govorom: »Evo morao sam prekinuti svoje božićne praznike, 
jer sam doznao za nepravde u logoru. Mnogi od časnika i usta- 
ša su na svoju ruku zlostavljali i ubijali vas zatočenike. Zato 
sam i došao da uspostavim red. Bio sam u Đakovu i tamo sam 
naredio da se urede prostorije za prijem starijih i bolesnih 
zatočenika iz Jasenovca. Vi ostali zatočenici sačinjavat ćete 
radni logor, dat će vam se bolji uslovi, pa ćete vašim radom 
steći i slobodu. Sada idite u barake i saopćite bolesnim pri- 
jateljima da uzmu svoje stvari i dođu pred Upravnu pisarnu 
da ih se popiše i uputi u Đakovo.« 

Oduševljenje u logoru bilo je kod novih zatočenika ve- 
liko, dok smo mi stari postali zabrinuti. Hiljadu pet stotina 
iznemoglih pomažući jedan drugome u hodu čak i puzajući 
uputiše se prema Upravnoj pisarni. Oni koji su mogli brže 
stigli su i prvi pred pisarnu. Najednom opazismo medu tom 
gomilom zatočenika neko komešanje. Mitraljezi pred Uprav- 
nom pisarnom stupili su u akciju. Neki pokušaše da se vrate, 
ali su ih ustaše dočekivali i ubijali. Tako je nastala legenda o 
Đakovu. Tada je poginulo oko 1.200 ljudi u nevjerojatno 
kratkom vremenu. To Đakovo se dugo spominjalo u logoru, 
pa kad je koja grupa otišla na likvidiranje, govorili smo — 
»otišli su u Đakovo«. To je bio drugi Luburićev govor. 

XV 
ZAKOPAO SAM OCA 


Padao je gust snijeg, tako da je kroz naše barake, kroz 
daske na krovu sipio na nas. Noću smo se umatali u deke. 
Moj siromašni otac morao je sa svoje sedamdesetitri godine 
doći ovamo i umrijeti u najtežim prilikama. Ustaše nisu imali 
smilovanja ni prema starcima, ni prema majkama ni maloj 
djeci. Uši su i dalje plazile po nama. Mi smo se već i pri- 
vikli, ali moj otac, koja je tek neko vrijeme među nama, nije 
do sada znao uš u takvoj strahoti. 

Često smo se dizali da bacamo snijeg sa naših deka. 
Najteže je po noći bilo mokrenje. Zatočenici su imali kod 
sebe flaše u tu svrhu, jer nisu smjeli na večer izlaziti. Oni 
koji nisu imali flaše morali su upotrebiti za to porciju. Kad 
bi se takva flaša odnosno porcija napunila, izlila bi se kroz 
daske na podu. Tako su se uslijed zime po daskama napravili 
mali brežuljci leda. Svaki zatočenik morao je mokriti bar 
deset puta na noć. Rekli su nam doktori da je to prehlada 
mjehura. 

Jednog jutra — bio je dvadeseti januar — stajalo nas 
oko dvije stotine pred Upravnom pisarnom. Raspodijelili 
su nas na rad. Jedni su išli na prenošenje cigle, drugi čistiti 
logor. Tako je grupa za groblje brojila svega šezdeset ljudi. 
Bilo je to svakako premalo za ono što su ustaše tog dana na- 
kanili. Tada stiže Beretino u pratnji Ljube Miloša. Kad je 


47 


vidio da nas ima malo, Beretino se stade derati, da svi bolesni 
imaju izaći na rad, jer nas mora biti dvije stotine. Nas prvih 
deset u redu odredi da odemo u barake i poručimo da će onaj 
koji ne izađe pred pisarnu biti ubijen. 

Nas desetorica odosmo u barake. U baraci gdje je ležao 
moj otac bilo je oko stotinu zatočenika, iznemoglih ili bole- 
snih. Oni su svi i onako bili kandidati smrti. Većina je imala 
smrznute noge ili dizenteriju. Čekali su svakog dana da umru. 
Premda su znali da im je svaka minuta odbrojana, ipak su 
jedva čekali kad ćemo se mi vanjski radnici vratiti sa rada, 
da čuju ima li šta nova. U to vrijeme Nijemci su bili odbačeni 
od Moskve, što smo doznali od novih logoraša koji su dnevno 
stizali. Nada je sve više rasla, logorom su kružile svakojake 
vijesti. Ljudi koji su već skoro umirali nadali su se da će doći 
Sovjeti i da će se spasiti. A znali su da su pri kraju. Ali to 
im je bilo jedino lijepo u onim patnjama, i mislim da su s 
tom nadom lakše umirali. 

Čim smo nas deset ušli u barake, dođem do oca i po- 
čnem ga drmati da ga probudim i izvedem nekamo, samo da 
se spasi od smrti. Nije se probudio. Ne znam da li se te noći 
moj dragi tata smrznuo ili je možda tako tvrdo spavao. Dok 
sam ga još drmao, nahrupe ustaše, a ja pobjegnem na druga 
vrata. Došao sam pred pisarnu. Iz baraka dolazili su mnogi, 
ali jedva su se vukli. Beretino je vikao još uvijek da umlate 
svakoga koji ne će ili ne može na rad. 

Došli smo na groblje. Tu su već ležali mrtvi umlaćeni 
seljaci koji su — izgleda — noćas bili pobijeni i čekali da ih 
sahranimo. Bili smo gotovi oko četiri popodne. Tada dođe 
opet Beretino i naredi ustašama da se vratimo i da iznesemo 


Zatočenici su sami izrađivali sredstva kojima su ih ustaše ubijali. Tako 
su morali sudjelovati u vlastitom uništavanju. 

mrtve iz baraka. Vratismo se. U baraci kraj ostalih leševa 
nađem oca sa prerezanim vratom. Umotao sam ga u deku 
koja je bila sva krvava. Danas, kad to pišem, teže mi je nego 
onda. Nosio sam ga sa trojicom drugova na groblje. Osjećao 
sam onda neko olakšanje. Tješio sam se da se bar ne će više 
mučiti i da su za njega sve patnje svršene. Položio sam ga 
na dasku i natovarili smo ga tako na ramena. Tada sam se 
sjetio na sprovod u građanskom životu. Vidio sam pred so- 
bom povorku ljudi, ljudi koji ispraćaju na posljednji počinak 
svog znanca. A sad? Nosili smo les i žurili se na groblje. Inače, 
kad sam nosio koji drugi les, bio mi je težak, daske su mi 
žuljale ramena, jedva sam čekao da ga bacim u raku. Ali 
sada nisam osjećao nikakve težine. Nosio sam mrtvog oca na 
počinak. Put dugačak od preko jednog kilometra činio mi se 
sada prekratak. Zimu nisam osjećao, jedino glad. 


Stigli smo na groblje. Iskopane rake morali smo dublje 
kopati. Kako je već bilo kasno, a mi još nismo bili gotovi, 
donijeli su nam večeru. Primio sam svoju porciju u ruke. Bila 
je repa. S porcijom u ruci sjeo sam na mrtvo tijelo oca. Glad 
je i opet pobijedila svaki osjećaj. Jeo sam na mrtvom ocu. 


Tek što smo pojeli, stigne nova grupa ustaša da izabere 
osmoricu za prenos municije. Izaberu i mene. Upravo sam 
ubacio oca u raku i morao sam krenuti. Išao sam tupo. Otac 
mrtav, sam sam ga pokopao. Oba brata leže u ambulanti. 
Sniježna vijavica šibala nam je obraze i otežavala nam i ona- 
ko težak put. Tako smo stigli u selo. 


Prilikom “odvođenja na mjesto gdje će biti podvrgnuti mučenjima i ubija- 
nju, zatočenicima su žicom vezali ruke na leđima. 


Žrtve su cesto ostavljane na ledini, jer su ubijanja bila tako masovna 
da logoraši-grobari nisu bili u mogućnosti na vrijeme sve pokopati. 

Ustaše nas počnu tjerati da pjevamo. Vodnik Nikola 
Pehar opazi da ja ne pjevam. Priđe mi i zapovijedi da pje- 
vam. Rekoh mu da ne znam, a kasnije mu objasnim da sam 
malo prije zakopao oca. Kad je vidio da ja i nadalje ne pje- 
vsm, zaprijeti mi da će mi pokazati kad izađemo iz sela. Pe- 
njemo se uz nasip. Po dvojica nosimo sanduk od šezdeset kilo- 
grama. Pehar mi opet priđe i upita me da li ću pjevati. Nisam 
mu odgovorio. Opsuje mi oca i osjetim oštar ubod u lijevu 
lopaticu. »Pjevaj, majku ti tvoju!«, zaviče. Najednom nisam 
više osjećao boli, ali sam osjećao da će me ubiti. U tom 
sam momentu i sam zaželio smrt i bilo mi je već svejedno što 
radi sa mnom. Ubo me još četiri puta kraj lopatice i u donji 
dio leđa. Te uspomene imam još i danas. 

Kako sam imao špagom vezan kaput oko struka, tako 
je krv koja je tekla iz rane ostala u kaputu i nije curila dolje, 
pa se tako i zgrušala. Bol još uvijek nisam jako osjećao. Vo- 
dnik mi pokaže krvavi nož i reče: »Vidiš, ovim ću te zaklati, 
majku ti svinjsku, ali ćeš mi prije odnijeti municiju na mjesto, 
a onda ću te kao pile zaklati«. 

Snaga me pomalo napuštala. Premda je bila velika zima, 
mene je oblivao znoj. Kad smo stigli u selo Uštice, jedan 
rojnik uđe u prvu seljačku kuću i naredi seljaku da upregne 
kola i da nas poveze u logor. Pehar zatraži da mu preda 
mene i pokuša me ubosti, međutim rojnik mu reče da ne 
smije, jer moramo svi stići u logor — inače bi ih pozvali na 
odgovornost misleći da im je zatočenik pobjegao. 

XVI 
BRAT UBIJEN 


Stigli smo natrag u logor. Ja se uputih do dr. Leindor- 
fera s kojim sam pošao zajedno iz Zagreba i bili smo bliski 
jedan drugome. Čim sam stupio u ambulantu, u ugrijanu pro- 
storiju, izgubio sam svijest. Poslije nekog vremena došao sam 
k svijesti. Ležao sam na podu, na dekama. Drug Leindorfer 
mi je mnogo pomogao i samo njemu mogu zahvaliti da sam 
ostao živ. Tu u bolnici već su ležali dva moja brata, pa je i 
mene sada doktor smjestio. Ležao sam kraj brata Ote, dok je 
Hugo bio malo podalje od nas. Oto je bolovao od dizenterije. 
Nije ništa jeo pa je izgledao kao kostur. Ako je i nešto pojeo, 
to je odmah iz njega izlazilo. Od uši je bio sav jedna rana, 
jer se od slabosti nije mogao ni micati pa su se uši slobodno gni- 
jezdile po njemu. Ovako zajedno muke su nam bile blaže. 
On je stalno plakao. Sunce je jednoga jutra doprlo do nas. 
Oto je gledao u jedan tračak i jecajući govorio: »Egone, tebe 
će ovo sunce još grijati, ali mene ne će više nikada.« Bilo mi 
je strašno. Nisam ga tješio. Osjećao sam da on to niti ne 
očekuje — bilo bi uzaludno. 

Iznad nas je ležao mladi Dirnbah, student iz Zagreba. 
Imao je također dizenteriju. Službujući liječnik vidje kako 
je kupio od podvornika lonac graha za kutiju paste za cipele. 
Liječnik mu priđe i reče da ne smije to jesti, jer se je odviše bo- 
lestan, ali on ga zamoli plačnim glasom da želi umrijeti sit. 
Pojeo je i time skratio muke. 

Nakon tjedan dana već sam se malo oporavio i pođem 
u lov na hranu. Donosio sam repu koju smo krali iz maga- 
zina. Ali Oti nije bilo više spasa. 

Najednom, drugog februara počelo je veliko spremanje 
logora. Očekivala se međunarodna komisija, a s tim u vezi 
počela su likvidiranja starijih zatočenika. Počela je i gradnja 
nove blagovaonice, čiju gradnju je pratilo oko dvije stotine 
zatočenika. Smrzavali su se pokrivajući krov. Kako je tko 
pao s krova, odmah ga je drugi nadomjestio. Ja sam također 
radio. Pravio sam stolove za blagovaonu. Tako mi se stanje 
pogoršalo, pa me doktor opet smjestio u bolnicu kraj brata. 
Oto je već jedva govorio. Samo je tupo buljio i plakao. Če- 
tvrtoga februara dade me doktor L. prenijeti iz bolnice u ba- 
raku. Držao sam se grčevito za Ota, ali su me ipak odvukli. 
Isto tako iznijeli su još jednoga zatočenika. Ljutili smo se što 
nas ne puste ležati na miru. Doktor nas je umirio objasnivši 
nam da smo mi već toliko zdravi da ćemo moći uskoro hodati, 
dok su svi drugi na samrti. Toga dana likvidirana je čitava 
bolnica. Svi bolesnici, njih oko sto i trideset, natovareni su 
na kamion i u njemu sjekirama zatučeni. Stradao je i Oto. 

Hugo je izašao četiri dana prije i bio na gradnji ba- 
raka. Po logoru je nastalo svestrano čišćenje. Najednom na- 
stade potraga za zatočenicima koji najbolje izgledaju, da ih 
smjeste u bolnicu, kao bolesnike. Počeli su nam dijeliti trake 
da ih stavimo oko ruke. Na njima su bili brojevi i to do 
20.000, premda broj živih nije dosizao više od 2.000. 

Kad su likvidirani stari bolesnici, pristupilo se uređi- 
vanju bolnice. Iz Zagreba stigoše bijelo emajlirani kreveti 
i nova posteljina, zatim bijelo platno za presvlačenje barake. 
Na noćne ormariće stavili su jabuke i naranče, što su uklonili 
odmah čim je komisija izašla kroz vrata bolnice. 

Ja sam se oporavio tako da sam mogao iznositi kible iz 


barake u skupnu latrinu. Osjećao sam još uvijek bol u leđima. 

XVII 


MEĐUNARODNA KOMISIJA 


U logoru je vladala velika nervoza. Svi su očekivali 
komisiju. Ustaše su počele blago s nama postupati. Među 
zatočenicima su kružile razne vijesti. Bilo je zatočenika koji 
su tvrdili da su na svoje uši čuli da su ustaše razgovarali 
kako su Sovjeti u Budimpešti, ili da su Sovjeti zarobili Hi- 
tlera, pa se sve to dovodilo u vezu sa tom komisijom. Što 
su izgledi u logoru bili gori, to su alarmantnije vijesti kru- 
žile. Tko je te vijesti izmišljao, nitko nije znao, ali svako 
tko ih je prepričavao iznosio ih je kao najvjerodostojnije. 
Tri dana pred dolazak komisije dobivali smo bolju hranu: 


tri puta na dan gusti grah sa mesom. Toliko smo žderali da 
smo svi provalili stomake i dobili proljev. 


xx 


Petoga uveče izvršeno je posljednje čišćenje logora, tako 
da se sve stare i bolesne zatočenike prebacilo u magazine u 
selu. Došao je dugo očekivani šesti februar. Oko deset sati 
dopodne pojavili su se na kapiji članovi t. zv. međunarodne 
komisije u kojoj su bila i dva crkvena dostojanstvenika, po- 
slana od Vatikana. Jedan je bio mršav i davao utisak kao da 
je i on sam logoraš. Drugi naprotiv bio je nizak, debelog i 
bezbrižnog lica što ga je činilo dobrodušnim. Više nižih i 
viših njemačkih oficira, kao i talijanskih, ustaških i domobran- 
skih oficira, jedna Nijemica u uniformi SS odreda te ustaški 
novinari — sačinjavali su tu komisiju. Ta međunarodna ko- 

misija bila je predvođena po Maksu Luburiću i njegovim 
koljačima. 

Najprije su odvedeni u ustašku časničku blagovaonu 
koja im je prikazana kao blagovaona za one zatočenike koji 
se dobro ponašaju. Zatim im je pokazana novo izgrađena ba- 
raka, koja je i izgrađena samo u tu svrhu. Ušli su i u novo 
uređenu bolnicu, ali čim ju je komisija napustila, zatočenici 
koji su igrali ulogu bolesnika istjerani su napolje, a oni koji 
su sporije izlazili izvukli su i batine. Niti jedan član ko- 
misije za cijelo vrijeme obilaska nije progovorio sa zatočeni- 
cima ni jednu riječ. 


Par dana poslije posjeta komisije našao sam komad no- 
vina »Hrvatski narod«. Veliki članak sa krupnim masnim 
slovima: »Jasenovac nije mučilište, a ni oporavilište«. Sam 
naslov je bio već toliko perfidno postavljen, a tek sadržaj 
sa svojim hvalospjevima i iskazom komisije o najbolje ure- 
đenom logoru u Europi! 

Uz sve patnje i stradanja zima je te godine, naročito 
mjeseca februara, bila tako jaka da se ni najstariji ljudi nisu 
sjećali takve zime. Pijucima smo razbijali suhu smrznutu 
zemlju, kopajući masovne rake za našu braću, žene, majke, 
očeve i djecu. Ali kao da je zima htjela da to sprreči, nije 
davala pijuka da je uznemiri u njenom mirovanju. No zato 
se čovjek, koji je nadmašio i najljuću zvijer, dosjeti i pro- 
nađe drugo sredstvo za uništavanje ljudskih bića. Čovjek, 
intelektualac, mašinski inženjer, niskog rasta, striženih brkova, 
pojavio se jednog dana u logoru pod imenom Dominik Piccili. 

Dominik Piccili, koji je na prvi utisak izgledao kao da 
će biti na korist zatočenicima, ubrzao je uništavanje ljudi i to 
zloglasnim jasenovačkim krematorijem. Po njegovu dolasku 

jedna je grupa zatvorenika bila određena na rad na samome 
ringu ciglane. U drugoj zgradi ciglane i to na njenom gor- 
njem dijelu protezala se prostorija sa malim sobicama u ko- 
jima se sušila cigla. Radilo se u zadnjem djelu te prostorije, 
a zatočenici koji su tu radili bili su odijeljeni od svih ostalih, 
posebno hranjeni i posebno stanovali. Već je prošlo osam 
dana u tajnosti, kad je nas desetak zatočenika poslato u lan- 
čaru da nosimo neke željezne šipke u gornju prostoriju. Kad 
sam po drugi puta donosio te željezne šipke, stigao sam do 
same nove prostorije, koja je bila oko tri kvadratna metra, 
a čije je dno bilo sastavljeno od tih željeznih sipki. To je bila 
gradnja krematorija. Donji dio te prostorije ložio se danju i 
noću, a plamen koji je sukljao kroz šipke progutao je svoje 
prve nevine žrtve — onu grupu zatočenika koja nije ni znala 
da gradi svoj budući grob, gdje će ostaviti pepeo svojih ko- 
stiju, a poslužila je zatim kao pokus prvome krematoriju 
Jasenovca. 


Ženski logor koji je postojao u Đakovu bio je pod upra- 
viteljstvom studenta frankovca iz Zagreba, ustaškog satnika, 
Joze Matijevića. Ta zvijer je izvršila likvidaciju tog logora. 
Jednu grupu žena je likvidirao još u Đakovu, dok je zdravije 
i mlađe žene otpremao u Njemačku, odakle se niti jedna nije 
javila. Ali glavni dio žena i djece, među kojom je bilo i do- 
jenčadi, dopremljen je u Jasenovac. Svake večeri dolazili su 
kamioni i autobusi u logor. Jedan po jedan kamion bio je 
ispražnjivan. Dok bi jedna grupa žena i djece odlazila uz 
skaline, dotle bi onim ostalim ženama bilo rečeno da pri- 
čekaju, jer će se grupa po grupa smještati u tople prostorije. 
Jedna majka skida svoje trogodišnje dijete i začujem kako 
dijete pita mamu: »Mamice, meni je jako zima, kad ćemo 
doći u toplu sobu?« Majka puna nade umiruje svoje dijete, 
pokazuje mu skaline i kaže: »Ovim ćemo se skalinama pe- 
njati u toplu sobu«. 

Te majke sa svojom djecom osjetile su svu surovost 
ljudskog divljanja još u Đakovu. Vjerovale su u bolje, penjući 
se uz te skaline. Slušao sam bat nogu, plač djece, utjehe nji- 
hovih majki. 

Baraka našeg logora u 3B bila je u blizini zadnjeg dijela 
ciglane, tako da smo čuli strahote ringa pretvorenog u krema- 
torij. Žene i djeca bacane su žive u sobu sa rešetkama kroz 
koje je sukljao visoki plamen vatre. Krikovi su bili jezivi. 
Izgleda da je žrtva jedna po jedna bacana u taj oganj smrti. 
Švapska zvjerstva bit će ubilježena u historiju čovječanstva, 
ali ustaše nadmašili su i njih. Jer dok su Švabe svoje žrtve 
trovali, pa ih tek onda palili, ustaše su žive ljude bacali u 
vatru. 


Krematorij zloglasnog inženjera Dominika Piccilija bio je izgrađen kako 
bi se likvidacije mogle izvoditi masovnije i kako ne bi ostali tragovi. 


Ostaci »tvornice lanaca« u kojoj su zatočenici bili primorani da sami 
kuju sredstva za vlastitu likvidaciju. »Tvornica smrti« predstavljala bi 
simboličniji naziv. 

XVIII 
KRŠTENJE DJECE 


Jutrom kad smo izlazili u »stroj« na rad, iako naviknuti 
da gledamo svoje mrtve drugove, okretali smo glave u stranu 
na mjestima gdje su bili kamioni, jer su se na smrznutom 
snijegu viđale dječje pletene cipelice, kapice, dudice, amu- 
leti... ostavljajući dubok i težak utisak i potsjećajući nas 
jia strahote ringa. Ustaške zvijeri, krvoločne nemani, naslađi- 
vali su se zvjerstvima nad majkama i nevinom djecom. 


Prenosimo ciglu pred Upravnom pisarnom i vidimo tri 
žene sa dječicom na rukama kako čekaju svoju sudbinu. Jedan 
drug dodajući mi ciglu upozori me na ženu u sredini, koja mu 
je rođakinja. 

Svećeničko lice fra Majstorovića, obučenog u elegantno 
odijelo, našminkanog i napudranog, u zelenom lovačkom še- 
širu, sa nasladom je promatralo svoje žrtve. Prišao je djeci, 
čak ih je i pomilovao po glavi. Društvu se priključio Ljubo 
Miloš i Ivica Matković. Fra Majstorović reče majkama da će 
sada biti krštenje njihove djece. Oduzeli su majkama djecu, a 
dijete koje je nosio fra Majstorović u svojoj dječjoj nevinosti 
milovalo je našminkano lice svoga ubojice. Majke, izbezum- 
ljene, uočile su situaciju. Nude svoje živote tražeći milost za 
mališane. Dvoje djece su metnuli na zemlju, dok je treće ba- 


Na svakom koraku u Jasenovcu nailazilo se na ovakve tragove smrti. 

čeho kao lopta u zrak, a fra Majstorović, držeći u ruci bodež 
okrenut prema gore, tri puta je promašio, dok je četvrti put 
uz šalu i smijeh dijete ostalo nataknuto na bodež. Majke se 
bacale po zemlji čupajući kose, a kad su počele strahovito 
vikati, ustaški stražari 14. osječke satnije odveli su ih i likvi- 
dirali. Kad je sve troje djece tako svirepo stradalo, tri dvo- 
nožne zvijeri međusobno su davali novac, jer izgleda da su se 
kladili tko će prije nataknuti dijete na bodež. 

Sada su i žene počele u Jasenovcu dijeliti sudbinu sa 
muškarcima. Njihov udes bio je daleko strasniji, naročito onih 
mladih i ljepših žena. 

Jednog je dana nas desetak otpremljeno u Gradinu, ka- 
mo smo poslani u jednu ispražnjenu kuću da je uredimo. Otvo- 
rili smo vrata sobe. Na podu je ležalo više mladih žena. Zi- 
dovi su bili krvlju poprskani. Žene su bile gole, izmrcvarene. 
U toku noći silovane, a zatim pobijene. Te žene smo zakopali 
nedaleko seoskog groblja i leže u zajedničkoj raci. 

U samo selo Gradinu preko puta logora ide se skelom 
preko Save. Srpski stanovnici toga sela bili su svi prevezeni 
u logor i likvidirani, a Gradina je postala klaonica ljudi, 
žena i djece. Na skelu se dođe odmah kod silaza samog logora 
na Savu. Često puta sam išao tom skelom na sječu drva. Taj 
put je uvijek bio put u neizvjesnost. 


Na svakog zatočenika obično je bio određen po jedan 
ustaša dobro naoružan. Mnogo grupa je odlazilo na rad bez 
povratka. Kadgod sam išao na onu stranu Save, nisam bio 
siguran da li ću se vratiti. Čudan je to osjećaj: voziti se preko 
vode skelom, želudac ti prazan, izmučen si i iscrpljen, ne vidiš 
nikakva izlaza, osim nade koju stalno podgrijavaš čekajući 
priliku za bijeg. lako nas se od mnogo stotina hiljada samo 
nekolicina spasilo, ipak je onaj koji je imao nade, koji nije 
podlegao apatiji i nemoći, koji je čvrsto vjerovao u osvetu, 
imao više snage, lakše je izdržao. 

XIX 


KOŽARA 


Iscrpljen glađu i zimom ležao sam u baraci čekajući da 
završim svoje muke. U tom očajnom stanju drugoga marta 
1942. godine pozovu u baraci moje ime i prezime. Mislio 
sam da odlazim u nepovrat i da sam zato prozvan, ali mi 
saopće da me traže kod kožara. Odmah se sjetih da sam se 
pred nekih mjesec dana javio za grupu kožara iako o tom 
zanatu nisam imao pojma — nadao sam se zaštiti drugova 
koji u toj grupi rade. Logor kožara, ili tako zvana grupa 4., 
nalazio se u samome selu, po prilici oko 2 km udaljenom od 
ciglane. 

Jedva sam se digao i obukao, natovario naprtnjaču na 
leđa i krenuo napola mrtav. U ono vrijeme je značilo ići u 
obrtničku grupu kao da ideš na slobodu. Nas trinaest, za- 
pravo trinaest kostura, natovare kao vreće na kola, jer polo- 
vica nije više imala snage da se popne. Krenusmo na put u 
novi život. 

Kad smo stigli u kožaru, gdje su bile prilike za naš po- 
jam znatno bolje, sreli smo drugove s kojima smo se otprije 
u logoru upoznali. Pružiše nam malo hrane. Lizao sam mrvice 
kruha sa dlanova gledajući u komadiću kukuruznog kruha 
svetinju, jer su prošla već četiri mjeseca otkako ga nisam ni 
vidio. Otpuzasmo u donji dio kožare i na kraju ugledah peć. 
Cijele zime nisam znao za grijanje tako da mi je došlo da 

zagrlim tu peć kao najmilije stvorenje. Novi osjećaj koji je 
u mene ušao — peć, kruh, krov nad glavom, da ne ću više 
spavati u baraci gdje bije snijeg, mraz i kiša — učinio je da 
sam od sreće zaboravio da sam uopće u logoru. Ovdje je 
vladao već i neki drugarskiji život. Tu su uglavnom bila 
uvijek ista lica, a ne kao na ciglani, gdje stalno jedni nestaju 
da ih drugi zamijene. Ležaji (boksovi) bili su na tavanu. Ali 
ja sam bio tako slab da se nisam mogao uspeti uz ljestve već 
sam ležao u prizemlju. U tom položaju sam se hranio tjedan 
dana. Čim se malo oporavih, iako sam jedva stajao na nogama, 
izvukao sam se na rad, samo da ne padnem u oči ustašama. 
Na ciglani hranio sam se redovito od korijenja do ljudskog 
izmeta. Prvi dan kad sam stigao u kožaru mislio sam da je 
problem gladi riješen. U tom obrtničkom privilegovanom 1o- 
goru dobivala se slijedeća hrana: za doručak tri decelitara 
gorke crne kave, za ručak pola litre grah — čorbe bez masti 
i bez zaprške, za večeru čorba od trulog krompira ili smrz- 
nute repe. Ispočetka smo dobijali kruh od pola kile, koji se 
dijelio na tri osobe. To je trajalo nažalost vrlo kratko vrijeme. 


Kasnije se dijelio na pet, pa na osam, da se naposletku posve 
ukine. 


Kako nisam znao kožarskog zanata, a bio sam još uvijek 
slab, to su me drugovi najprije smjestili u kefarsku radionu 
koja je bila u sklopu kožare. Kefara je bila uopće kao prvo 
oporavilište, jer se tu radilo sjedeći, a rad je bio lakši. Radio 
sam na priređivanju dlake za pravljenje četaka. Glavna tema 
razgovora medu nama bila je hrana. Baš zato što se tu jelo i 
što je svako sjedio na svojoj klupi, došla je proždrljivost 
više do izražaja. U kožari nije se umiralo od gladi, ali se zato 
patilo od gladi. Tako kad smo za vrijeme ručka bili zajedno, 
tako i kod primanja hrane — jedan je drugom nesvijesno 
gledao u porciju i uvijek vidio da onaj drugi ima više od 

Onaj tko je osjetio što znači jesti i gledati kako ti jelo 
iz porcije nestaje, kako ostavljaš praznu porciju, zvjeraš 
očima, nigdje ne nailaziš više zalogaja, taj će moći lakše da 
razumije što je glad. Ja sam tu glad osjećao kroz cijela če- 
trdeset i četiri mjeseca, sa malim iznimkama u vrijeme kad 
sam mogao primiti paket. Najesti se — to je misao koja me 
je pratila kroz cijelo moje logorovanje. 

Nagnuti nad svojim porcijama sjedimo za kefarskim 
klupama, srčemo halapljivo supu od repe. Ja sam jeo brzo i 
proždrljivo. Bio sam uvijek medu onima koji su se prvi di- 
zali sa svojom porcijom i udaljavali se da ne gledaju kako 
drugi još jedu. A bila su dva druga, jedan srednjoškolac iz 
Zagreba i jedan zubotehničar iz Sarajeva, koji su jeli veoma 
sporo i vjerovali da ih to više siti. Dok je jedan kefar opet 
sipao u svoju hranu redovito toliko vode koliko je primao 
hrane. Njegova je teorija bila: volumen zadovoljava želudac. 
Živci su nam bili napeti do krajnosti, naročito kad se vodila 
tema o hrani o kojoj smo voljeli svi govoriti, ali malo tko 


slušati. 
Jednom se, jedući zadnje zalogaje krompirove juhe, sje- 
tih roditeljskog doma, sjetih se majke — koliko mi je puta 


znala reći: »Sinko, jedi, to je dobro, da znaš koliko bi hiljada 
djece bilo sretno da im njihove majke mogu to dati«. 

Ja sam onda bio dijete. Nisam to shvatio, ali sada ne 
da sam shvatio — iskusio sarn to. Tako razmišljajući naba- 
cim drugovima nešto o jelu, da zatim svi na mene graknu 
što opet o jelu, da za par minuta netko drugi opet započne, 
da ga opet svi ušutkaju ... 

Sad se ponovo počeo dobivati kruh — pola kile na pet 
osoba na cijeli dan. U normalnom životu dioba ne bi pret- 
stavljala problem, ali u logoru glad je napravila i te kako 
velike probleme. Tu je došla do izražaja u potpunom smislu 
pravedna razdioba na ravnopravnoj osnovi. Od onoliko ljudi 

na koliko se kruh dijelio stvarala se zajednica... Svaki dan je 
jedan drugi iz te zajednice primao kruh. Primljeni kruh mo- 
rao je zajedničar nositi visoko, tako da su ga mogli vidjeti 
svi ostali članovi koji su bili u pratnji. 

Zašto je morao nositi kruh visoko? Zato, jer kruh ima 
koru, a od te kore je znao i po koji komadić nestati. Nekad 
je taj komadić znao biti otkinut pri transportu iz pekare, a 
da ne bude sumnje, kruh se nosio visoko. 

Sad je donesen kruh trebalo razdijeliti. Dijeljenje je 
vršio onaj tko ga je i nosio. Nakon dugog parceliranja kruh 
se isjekao na jednake dijelove. Kako glad ne pozna jednake 
dijelove, zatočenici jedne zajednice bi okrenutim leđima uzi- 
mali komad po redu, dok bi članovi druge zajednice kontro- 
lirali, a zadnji komad bi ostao onome tko ga je podijelio. Ka- 
ko se radilo o kukuruznom kruhu koji kod rezanja, ostavlja 
mnogo mrvica, onda bi i one njemu pripale. Te mrvice su 
znale često puta biti predmet žučnih svađa. 

XX 


PJEGAVAC 


Razorno djelovanje uši bilo je i ovdje, ali s razlikom 
da smo tu mogli s vremena na vrijeme skinuti košulju i uš 
trijebiti. Tu bi došlo do izraza logorsko gledanje na stvari. 
Tvoja vlastita uš bi postala sastavnim dijelom tvog tijela. Nju 
bi gledao i drobio prstima bez gađenja. Ali zato uš na dru- 
gome nisi mogao gledati. Svako je drugom govorio da je stra- 
hovito ušljiv, dok smo u stvari svi bili jednaki. 

Posljedica uši, čim je došlo proljeće, bila je pojava pje- 
gavca. Sreća još da smo bili u tom obrtničkom logoru i da 
su nas zatočenički liječnici prikrivali, kao da smo oboljeli 
od gripe. 

Početkom aprila i sam sam obolio od pjegavca. Ležao 
sam kraj druga koji je imao i tu nesreću da je bio od rođenja 
gluhonijem, ali kao krojač uspio je i on doći u obrtničku 
grupu. Prvih dana moje bolesti imao sam još uvijek dobar 
apetit, dok je drugi kraj mene bio već na polovici bolesti i 
tako skrhan nije mogao ništa jesti. Njegov zajedničar mu 
donio njegov dio kruha, a on ga stavio pod glavu, a da ga 
nije ni jeo, ni pogledao. 

Ja sam postao kradljivac. Taj komad kruha sam ukrao, 
čim je on zaspao. Sjutradan je to primijetio i kad mu je opet 
donesen kruh, povukao me za ruku, opljuvao cijeli komadić, 
pokazujući mi kako bi mi ga ogadio, i onda ga metnuo pod 
glavu. Glad ne pozna gadljivosti i ja sam njegov dio kruha 

opet ukrao. Kako je on to opet opazio narednog dana, raznim 
gestama mi prijetio. Opet mu je donesen kruh, on me i opet 
povuče za ruku, okrene mi stražnjicu, koja je bila sva od pro- 
ljeva uprljana i zagadi kruh tako što ga povuče preko straž- 
njice. Gluhonijemi je zaspao. Satan gladi opet je pobijedio i 
ja. opet prisvojih kruh. 


No već nakon tri dana i meni je porasla temperatura, 
stalno sam bulaznio i tražio sam samo vode. Kroz četrnaest 
dana moje vrućice i moj je kruh nestajao. Kad sam ozdravio, 
prišao mi drug, tvorničar kefa iz Osijeka i smijući se rekao 
mi, kako je uzimao kruh. Za vrijeme pjegavca svi smo se po- 
našali kao djeca. Lijekova nismo dobivali nikakvih, osim 
nekih pilula. Mnogo naših drugova je podleglo, a uglavnom 
oni koji su imali bolesno srce i koji su bili fizički slabi. 


Već pri kraju moje bolesti došla nam je u logor rado- 
sna vijest da ćemo dobiti karte i moći pisati i dobivati pakete. 
Zaista., dobili smo karte i smjeli napisati dvadeset riječi uklju- 
čivši adresu i potpis. 

Svi smo još imali u sjećanju prevaru iz 1941. ali smo 
ipak pisali našim poznatima i tražili pakete. Na karti je bilo 
naštampano: »Nagrada za dobro vladanje daje pravo pisanja 
i primanja paketa«. S tim se htjelo prikriti pobijene, kao da 
se nisu javljali zato što su bili slabog vladanja. 


Nakon sedam mjeseci logorovanja otišle su prve vijesti 
\7. logora iako najstrože kontrolirane od ustaša. Opet su po- 
rasle u logoru neke nove nade da to znači neku promjenu. U 


Nezajažljivi pljačkaši naredili su ustaškim hijenama da iskopavaju poklane 
zatočenike i da im izvade zlatna zubala. 


Nakon povlačenja, u strahu pred osvetom zatočenika, ustaše su počeli 
s likvidacijom ostataka logoraša koji su do tada preživjeli krvavi teror. 

stvari time nas se ishranjivalo izvana, a ustaše su pri tome 
sve što je bolje i finije vadili iz paketa. 

Napokon su stigli i prvi paketi. Nekada je bio pojam 
veselja, glavni zgoditak na lutriji. Ali kad sedammjesečni 
logoraš dobije paket, u njemu sira, kruha, pekmeza, pa i koji 
komadić kolača — sve ono na što smo zaboravili da uopće 
postoji na svijetu — to onda više nije radost čovjeka koji 
dobija hrpu novca, nego je to radost života, koja tjera suze 
na oči. Sad je došlo do izražaja da smo ljudi. Našu radost 
dijelili smo međusobno. Pao je odmah prijedlog da stvorimo 
zajednicu paketa. Kako je došlo kod nekolicine do sentimen- 
talnih izražaja, da bi mu bilo teško odijeliti se od paketa 
koji mu šalje žena, majka ili slično, to se obrazovala carina 
na pakete. Tri druga odabrali smo za carinike, oni su imali 
naše povjerenje i oduzimali su prema veličini paketa odre- 
đeni dio hrane. Iz te carine se sastavljali novi paketi i po 
abecednom redu dijelili onim ljudima koji ih nisu mogli do- 
biti ni od koga. 


Sad se osjećala potreba u našem logoru da se uši moraju 
istrijebiti i zavesti neka čistoća. Mene je to učinilo praljom 
rublja, ili kako su me logoraši nazivali — »vešericom«. Ure- 
dio sam praonu rublja i manje više na zadovoljstvo svih po- 
čeo svoje novo zanimanje. 


U to vrijeme na ciglani je nastala velika proljetna po- 
plava i seoba logoraša, koji su djelomično prebačeni u Staru 
Gradišku. Tamo se stvarao novi logor smrti. Preostali logo- 
Taši na ciglani, koji su radili u ciglanskim obrtničkim gru- 
pama, počeli su također sređivati svoj logorski život, dok su 
istovremeno dolazile mase seljaka i građana i odlazile izravno 


Prilikom povlačenja ustaše su ostavljali za sobom perspektivu koju su 
i najavljivale vraćajući se u prodanu domovinu: perspektivu smrti. 

na likvidaciju. Sa ciglanom smo održavali vezu bilo putem 
zatočenika kočijaša, ili naših grupa iz kožare koje su dano- 
mice odlazile na šumski rad, prolazile kroz ciglanu i sastajale 
se sa drugovima. Od njih smo dobijali podatke. 

Jednog jutra kad sam stigao na ciglanu, pred časničkom 
blagovaonom pijuckao je Piccili u društvu ostalih koljača. 
Mi smo stajali nedaleko njih i čekali prebrojavanje. Piccili po- 
zove nekolicinu zatočenika da pripreme svoje porcije za 
hranu i naredio kuharima iz časničke kuhinje da im porcije 
napune. Mi ostali smo ljubomorno gledali kako naši drugovi 
prevrću oči i halapljivo jedu dobivenu hranu. Piccili im na- 
redi da moraju sve pojesti i za uvjerenje ispražnjene porcije 
preokrenute staviti na glavu. U blizini su bila složena drva. 
Piccili i svaki koljač uzme po jednu cjepanicu. I za tili čas 
zatočenici koji su još malo prije veselo jeli bili su nagrađeni 
sadističkim udarcem po glavi, pri čemu im se slupana porcije 
nasjekla u lubanju. Piccilijev zov: grobari! grobari! bio je 
epilog jedne ustaške zabavice. 

XXI 
»ITRI C« 


Ljeto 1942. po masovnom klanju bilo je jedno od naj- 
krvavijih razdoblja logora Jasenovac. Dnevno su u vagonima 
dolazili muškarci, žene i djeca i bili skelom prevoženi u Gra- 
dinu, gdje bi završili svoje muke. 

Četrdesetipethiljada cigana, među kojima su bile i glazbe 
noćnih lokala koje su još nedavno zabavljale švapske i usta- 
ške glavešine. Dovedena je jedna grupa cigana, ličkih seljaka, 
koji su dobili u Gradini kuće i nastanili se tamo sa svojim 
obiteljima. Ti lički cigani dobili su čak ustaške uniforme, 
određeni su bili za koljače i godinu dana služili su ustašama 
kao njihova ispomoć poslije čega su bili sa cijelim porodicama 
likvidirani. 

Skela je stenjala vozeći svako pola sata, danju i noću, 
svoj tužni tovar. Novopridošle mase nisu znale što se na dru- 
goj strani Save odigrava. Njima se govorilo da će biti na 
drugoj strani naseljeni. Čak su ustaše naredili ciganskim glaz- 
bama da sviraju i pretvorili sve u jedno pučko veselje. 

Bio sam sa drugom Jagodićem, kočijašem, koji je u Gra- 
dini kao kočijaš čitava dva mjeseca prevozio leševe do rake. 
Pripovijedao mi kako uvijek prije bacanja leševa u raku do- 
laze ustaše i pregledavaju svaki les, otvarajući mu usta. Čak 
mrtvac, ako je imao zlatne zube ili čeljust, bio je po drugi 
puta iznakažen. 

Pitao sam se onda tko će tim krvavim zlatom da pravi 
trgovinu. Na to dobivam čudan odgovor baš danas kad o 
tome pišem. Otkriveno je na svetome mjestu, u crkvi, zlato. 
Zlatni zubi, rasječeno prstenje i druge uspomene i dragoci- 
jenosti. 

Ja, koji sam gledao kako se to »stiče«, vidim zatočenika 
kako dolazi u logor, vidim skelu, put u Gradinu, vezane ruke 
žicom, malj, sjekiru, udarac po lubanji, ustaški bodež kako 
para i vadi zube, razbija i lomi čeljust... krvavo zlato meće 
u torbu. 

Gradina je godine 1942. primila pod svoju zemlju naj- 
veći broj žrtava, cifru od nekoliko stotina hiljada nedužnih 
jadnika. 

U to vrijeme počelo je i čišćenje u Staroj Gradiški oda- 
kle su se vraćale grupe zatočenika u Jasenovac na likvidaciju. 
Pojedinci, koji su bili obrtnici, dolazili su u radione, dok su 
ostali odlazili u novi logor kojeg su kasnije nazvali logor 
»Iri C« 

Sve grupe koje su dolazile, a nisu odmah mogle stići u 
Gradinu na likvidaciju, prebacivane su u taj logor. »Tri C« 
nalazio se na logorskom terenu, pod vedrim nebom, ograđen 
bodljikavom žicom, a po noći obasjan reflektorima. Iz tog 
skupnog logora smrti uzimali su se radnici za siječu šume ili 
za gradnju novog nasipa. 

Sada je osnovan i ženski logor, ograđen od nas samo 
bodljikavom žicom. Historija tog logora mnogo je tragičnija 
od naše. Žene su se morale podavati i bile su silovane od 
ustaških zvijeri. 

Jednom sam se baš vraćao sa rada i vidio kako je stre- 
ljano pet mladih žena. Streljane su zato, jer su ostale u dru- 
gom stanju posle silovanja. Upravo smo prolazili kraj žice, 
kad je Matković završio svoj govor o nemoralnom ponašanju 
nekih žena što se u ustaškoj Hrvatskoj kažnjava smrću. 

Nisu streljane puškom, već je Matković svakoj pojedinoj 
ispalio metak revolverom u sljepoočnicu. Nisu molile ni kle- 
knule. Taj logor bijede dao im je čvrstoću. Znale su da za 
njih nema više spasa od tih ljudi. Tek ih je hitac u glavu 
bacio na tle, jednu po jednu. 


Za vrijeme tih najvećih klanja i zvjerstava prenijela se 
logorom vijest da će doći novi upravitelj logora i da će pre- 
stati klanjem. Pred samu jesen bilo je još velikog čišćenja, 
tako da se čistilo i po radionama. Trojica zatočenika bila 
su pobjegla, kad su se nalazili na radu u Gradini, pa je to 
bio dovoljan povod da se strelja tri stotine iz radiona. Ova- 
kva streljanja bila su kao i obično popraćena velikim cere- 
monijama. Tako i ovaj puta, čim se doznalo za bijeg te tro- 
jice, sazvan je nastup zatočenika iz svih radiona. Zatočenici 
postrojeni u krugu slušali su upravitelja kako govori da će 
biti izvršena odmazda za svaki pokušaj bijega. Po njihovoj 
logici nitko nije smio ni da pokuša da pobjegne, premda ih u 
logoru čeka sigurna smrt. Ali zato mi zatočenici nikako ni- 
smo osuđivali bijeg makar koliko radi toga stradalo. Da- 
pače, mi smo se veselili, jer smo znali da će tako bar netko 
valjda ostati živ, pa će moći i opisati naša stradanja. 

Ustaše su hodale oko stroja i odabirali svoje žrtve. Osje- 
ćaj i misli svakog zatočenika tada su jednake. Ako te ustaša 
izaberu, nema ti više spasa. 

Ovakvah nastupa tokom četiri godine bilo je vrlo mno- 
go, nekada i dva do tri puta tjedno. Bilo je to radi bjegstva, 
ali često puta se fingirala krađa, bijeg, ili širenje alarmantnih 
vijesti, a u stvari bilo je potrebno čišćenje. 

Od mjeseca juna do novembra poginulo je u Gradini 
preko dvijestotine i pedeset hiljada ljudi. To smo saznali od 
jednog druga koji je radio u pisarni gdje je vođen registar 
pridošlih vagona, pa je on otprilike sračunao koliko je ljudi 
dolazilo i otpremano u Gradinu. Osim toga još su vođene 


69 


mase seljaka i seljanki sa Kozare izravno u Gradinu. U tom 
najvećem pokolju pronijela se vijest da dolazi novi upravitelj 
Ivica Brkljačić, raspop, i da će on u logoru uspostaviti red. 

O Sovjetskoj vojsci, kao i uvijek, kružile su različite 
vijesti. Upravo je počela gigantska borba za Staljingrad. No- 
vine je bilo tada strahovito teško unijeti u logor, ali je zato 
bio dosta i jedan primjerak, pa da čitav logor sazna o sta- 
nju stvari. lako smo imali ustaške novine koje su samo govo- 
rile o velikim pobjedama njemačke vojske, ipak smo iz tih 
velikih hvalospjeva razabrali stvarnu besprimjernu borbu So- 
vjetskog naroda za vlastiti život i opstanak, da se kasnije 
pretvori u pobjedu svih slobodoljubivih naroda. Mi smo po 
nabavljenim mapama znali što znači kad novine javljaju da 
Nijemci zauzimaju nove položaje zapadno od Dona, ili da 
napreduju prema Donu. Pratili smo dvije borbe. Jednu, borbu 
za Staljingrad i drugu, borbu ljudi sa glađu. 

Prije nego što je došao novi upravitelj, stari — tj. Mat- 
ković, dao je naredbu da logoraši logora »Tri C« poginu od 
gladi. Drugovi sa ciglane, koji su dolazili k nama u kožaru 
na rad, pričali su nam o strahotama logora »Tri C«. Na njiho- 
vom logoru bila je izvješena tabla »PJEGAVAC«, iako nisu 
bili bolesni. Ali to je značilo kao neka karantena, pa se nitko 
nije smio približiti. Osim grobara nitko se i nije prbližavao. 
Izdaleka vidjelo se samo pomicanje nekih sjena koje su sli- 
čile kosturima. Nakon deset dana gladovanja osjetio se po 
logoru miris cvrljenog mesa. Taj neugodni miris dolazio je 
iz »Tri C«. Tamo su se vidjele kao i obično male vatrice pod 
vedrim nebom. U jutro su bili pozvani grobari i sada se prvi 
puta otkrilo u logoru da se jelo ljudsko meso. To je bilo u Ja- 
senovcu u jesen 1942. 

Grobari, koji su iznosili leševe iz »Tri C«, viđali su da 
je svakom lesu stražnjica izrezuckana. Sad se saznalo i to 
otkuda potječe svake večeri onaj neugodni miris cvrljenog 

mesa. Rezati su mogli samo na tom stražnjem dijelu, jer je 
tamo ostalo nešto mesa. Trajalo je to oko mjesec dana, kad je 
Matkoviću dodijalo da dulje čeka, pa je dao ostatak od osam- 
deset zatočenika prevesti u Gradinu i tamo ih žive uzidao. 

Sad je logor preuzeo Brkljačić. Bio je to čovjek naprćen, 
ohol i zahtijevao da ga svaki zatočenik pozdravlja, ali on sam 
nije nikome odzdravljao. Ako ga tko nije slučajno pozdravio, 
ili primijetio, bio je bačen u okove i tako okovan morao ra- 
diti mjesec dana. 

U to vrijeme se u logoru najednom osnovala i crkva. 
Za svećenika bio je postavljen ustaški satnik, svećenik Bre- 
kalo. Opet je zavladao optimizam u logoru. Počeli su stizati 
paketi, a i zdravstveno stanje se popravilo. U logoru nije 
umiralo od bolesti više od četrnaest do šestnaest ljudi dnevno, 
a bilo nas je tada oko dvije hiljade. To je tako trajalo do 
4. februara 1943. godine. Petoga februara dobio sam od jedne 
seljanke novine u kojima je stajalo velikim slovima napisano 
da je njemačka vojska pobijedila kod Staljingrada. Određuje 
se tri dana žalosti za hrabre pale borce. Već iz teksta sam 
mogao razabrati da je slavna von Paulusova vojska boreći 
se za novi poredak — kapitulirala. 

Mi smo već znali da je nastalo rušenje tiranije 

Tako je i u logoru nakon kratkog mirovanja opet nastao 
teror. Batinjanje je bilo na dnevnom redu, kao i okivanje, a 
počelo je i nanovo ubijanje. Kao koljači naročito su se istakli 
pop Brekalo, koji je ravno sa klanja odlazio u crkvu i sa još 
krvavim odijelom služio misu. Nije se on stidio svog krva- 
vog zanata, premda je bio svećenik i pretstavnik crkve u Ja- 
senovcu. Jednog dana poslat sam u stan Brčkala da mu ga 
spremim. Kako sam došao, bio sam određen da čistim krvave 
mrlje sa kabanice. Tu su se nalazili Fra Majstorović, svećenik, 
Čulina, kao i poznati koljač Tolj. Čistio sam te kabanice u 
hodniku, kad prođe Brekalo teturajući od alkohola. Opazivši 

me upita gdje radim. Odgovorili da radim u kožari, a idem 
i na vanjske radove. Pobožnim licem i glasom pozva me u 
sobu. Dobio sam jesti ostatke pečenke. Iako sam bio gladan, 
nije mi išlo u tek. Sav sam se znojio, ne od jela, već od pri- 
sutnog društva. Dobacivali su mi stalno kosti, dok mi Bre- 
kalo govorio: »evo ti, najedi se da mi budeš bolji za malj«. Iz 
sobe me nisu pustili, već sam morao gledati njihova orgijanja. 
Bilo je tu novo pokućanstvo jedne srpske jasenovačke obitelji, 
čiji su oni stan koristili. Najprije su gađali jabuke na ormaru. 
Zatim su izbušili ormar i drugo kušajućim metcima načinili 
kružnice po stvarima. Kad im je dodijalo, digne se Brekalo i 
skine Isusovu sliku, objesi je na ormar i počeše je kroz naskroz 
bušiti metcima. Tu sam sliku kasnije dao seljanki Kati koja 
mi je donosila novine, tako da je selo doznalo za pobožnost 
jasenovačkih svećenika. 

U jesen 1943. Kata je sa još drugih 13 seljanki strijeljana. 


Naša kola išla su dnevno na ciglanu, a i za šumski rad 
morali smo davati iz kožare svaki dan drugu pedesetoricu. 
Tako je postojala redovita veza između ciglane i kožare. 

Jedno vrijeme čistio sam ustašku biblioteku. Tu se nala- 
zio i kompletan Brokhaus leksikon. Tražio sam način kako 
da izvadim iz tih knjiga zemljopisne karte, jer znali smo da 
su tamo Nijemci doživjeli poraz. Iz tih karata mogli smo ra- 
zabrati njihovo povlačenje prema zapadu. 


Da bi uništili tragove svog barbarstva ustaše su pri povlačenju uništavali 
sve što su stigli. Plamen »kožare« obasjavao je slobodu koja se približa- 
vala zatočenicima. 


Ostaci logora kao nijemi svjedoci fašističkih zločina nad obespravljenim 
zatočenicima. Ustaše nisu uspjeli uništiti tragove svojih zločina *—* ruka 
odmazde stigla je iznenada. 

Brišući prašinu sa knjiga stavio sam na leksikone male, 
sitne komadiće papira da vidim da li će ih ustaše uzimati u 
ruke. Četvrti dan sam bio opet u biblioteci i nađem papiriće 
onako kako sam ih ostavio. Sutradan je bila subota. Subo- 
tom smo čistili parkete, pa sam to ostavio za sutra, kad ću 
imati više vremena. 


U sobi smo bili dvojica. Sa mnom je bio moj prijatelj 
Arnold Baš, pjevač. Radili smo sporazumno. Ja sam vadio 
knjige redom i stavljao ih na pod, kao da ću svaku posebno 
brisati. Kad sam našao pod »R« Russland, pristupio sam 
poslu. Arnold je odmah počeo viksati pred vratima, tako da 
ako netko dođe, mora najprije udariti o njegovu glavu, a 
time bih ja već bio dovoljno obaviješten. Istrgao sam željene 
mape i sakrio ih među noge, gdje sam imao baš za tu svrhu 
sašivenu jednu kesu. Kasnije smo ukrali i kartu Evrope, jer 
smo bili sigurni da će nam i to trebati. 


Međutim za krađu nisu smjeli znati svi, pa su se karte 
i u logoru sakrivale, jer je i među nama bilo špijuna. Ali su 
zato svi zatočenici ipak znali kakvo je stanje na bojištu, samo 
se tajilo porijeklo vijesti. Svaka je grupa imala političkog 
referenta koji je sve obavještavao. 


Jedno vrijeme bilo je veoma teško doći do novina. Bio 
sam u vezi sa nekom seljakinjom koju smo zvali baba. Imala 
je oko šezdeset godina. Jednog dana čistio sam kanal pred 
logorom, a ona mi krišom doturi komad kruha. Stekao sam u 
nju odmah povjerenje i zamolio je, da li bi mi mogla donositi 
novine. Sutra uveče našao sam ih na određenom mjestu. 


Mjesto Jasenovac, svjedok ustaških zločina, bilo je uništeno pri povlačenju 
ustaša. Pri tome su mnogi stanovnici bili likvidirani ili odvedeni iz razru- 
šenog Jasenovca. 

Primajući tako tim putem novine, a katkad i hljeba, 
sjetih se lika majke iz romana Gorkog. Kako se eto u životu 
susreću ljudi slični licima iz knjiga! 

Iz zdruga smo znali donositi u logor partizanske letke 
sto smo ih nalazili u sobi istražnog sudije Cividinija. Taj 
Cividini doveden je u logor kao zatočenik, a kasnije je po- 
stao ustaški satnik i bio na tom položaju tako dugo, dok ga 
sami ustaše nisu likvidirali u jesen 1943. godine. 

U tu sobu, koje je pod bio sav poprskan krvlju, a isto 
tako i zidovi, dovodili su civile pod sumnjom da imaju veze 
s partizanima. Nakon dugog mučenja, ne bili što priznali, bili 
su likvidirani. 

U kutu sobe bio je sanduk zaključan lokotom. Dobio 
sam komad voska od mog mehaničara i uzeo otisak. Sa 
izrađenim ključem otvarao sam sanduk, uzimao letke koji su 
tu bili pohranjeni, skupljeni po raznim kotarevima. 

Tajnu partizanskih letaka čuvali smo kao oko u glavi, 
bojeći se špijunaže. Za vijesti koje smo tako doznali govo- 
rili smo da su iz novina, jer inače ne samo da bi izgubili glavu, 
koja nam ionako nije mnogo vrijedila u logoru, nego nešto 
još i gore: ne bismo mogli više dolaziti do letaka. 

Neko vrijeme radio sam izvan kožare tucajući kamen za 
cestu. Taj kamen bili su zapravo spomenici sa srpskog groblja. 
Upravo sam naišao i tucao ploču, na kojoj je bilo ćirilicom 
napisano: Dragom Čedi, koji se u svojoj nevinoj dobi od 3 
mjeseca preselio u vječnost — za vječnu spomen roditelji«. 

Čitam tu ploču i razbijeni je, dok kraj nje na blatnoj cesti 
leži komad novina sa naslovom: »Poglavnik među narodom«, 
a malo ispod toga: »Dobra djela našeg Poglavnika, provi- 
dnošću poslanog, dala su odraz u oduševljenom dočeku Po- 
glavnika u Hrv. Zagorju«. Osjetih neizmjernu tugu i velik 
bijes nad ovom gorkom ironijom. 

U logoru su postajale stalne veze sa vanjskim svijetom, 
Jedna od njih bila je veza preko karata na koje smo dobivali 
pakete. Osim te, koju su ustaše kontrolirali, imali smo vezu 
sa nekim seljacima i seljankama koji bi prokrijumčarili pisma 
izvan Jasenovca, pa se tako i saznalo za njegove strahote i 
izvan žičane ograde. 

Jednog jutra pohvatani su svi doktori zatočenici i ba- 
čeni u zvonaru. U logoru je opet nastala panika. Nitko nije 
znao što to sada znači, dok se nije doznalo da je postojala; 
veza između liječnika i partizana. Nakon desetog dana istrage 
dođe u logor Luburić. Te noći čula se u selu snažna pucnjava 
što nije obećavalo ništa dobra, jer su ustaše priređivali takvu 
pucnjavu obično onda kad su namjeravali vršiti veliki pokolj. 

Sutradan ujutro određen sam da čistim ulicu pred zdru- 
gom. Već izdaleka primijetih kako vise ljudi na stupovima. 
Nas deset, koji smo tamo bili, samo smo se zgledali bez riječi. 
Došavši bliže prepoznali smo drugove liječnike. Koliko se 
sjećam, to su bili: Dr. Bošković, Spitzer, Milanovic, Leindor- 
fer, Groš, a osim tih liječnika grupnik ekonomije i ustaški 
poručnik Marin i njegova žena. 

Seljanke u prolazu, užasnute, sklanjale se brzo u spo- 
rednu ulicu. 

Čistili smo cestu baš ispod samih leševa. To jutro su još 
izgledali normalno, ali drugog dana imali su strašan izgled 
sa isplaženim jezikom. 

Pustili su ih tako visjeti nekoliko dana da zastraše sve 
one koji bi eventualno pomišljali na neku vezu s partizanima. 

U međuvremenu je nastalo i klanje na poznatom Gra- 
niku. U barakama bi se svakodnevno prozivala imena zato- 
čenika, koji su morali da dođu pred paketarnicu. Kad su 
stigli, morali su se svući do gola, pa su ovakvi odvedeni. 

Granik se nalazio na samoj Savi, udaljen od paketarnice 
oko dvjesta metara. Ležao je sav u krvi opkoljen vodom, jer 

je bila poplava. Na tom mjestu istakli su se koljači: Zrinušić, 
Mihaljević, Alaga, pop Brekalo, Marić i mnogi drugi koji su 
u kratkom razdoblju jeseni 1944. poklali desetke hiljade žena, 
djece i muževa. 

U kožari je također bilo čišćenja. Baš smo jedne večeri 
stajali postrojeni da primamo večeru, kad dođu do nas teško 
naoružani Runjaš, Zrinušić, Markić, Frković, i neki čarkari, 
a sve je predvodio ustaški zastavnik Lisac. Stajali smo i stre- 
pili. Kako je koji prozvan, istupio je a ruke su mu vezali na 
leđa žicom. Svi smo podrhtavali. Neki su se posvema izobli- 
čili, a drugi opet u tih nekoliko časova posijedili. Prozivanje 
dvadeset i sedmorice trajalo je jedan sat. Bili su to sve omla- 
dinci i intelektualci koje su naročito birali. 

Kako je velika razlika gledanja smrti u oči sada i onda 
na ciglani! Tamo sam gledao smrt svaki dan i na svakom 
koraku i pomirio se time da više nema nikakva izgleda na 
spas. A sada, kad nismo ni tako gladni, kad ne viđamo ubi-, 
janja sasvim kraj nas, kad se rat približava kraju — strepimo 
od nje strahovito. 

Žrtva koja je prozvana i vezana žicom penje se na Gra- 
nik gdje je ustaša jednim rezom preko trbuha baca u Savu 
još živu. Takvi smrti smo se svi posebno bojali, jer je bila 
svirepija od malja. Pod malj se brže dolazilo i brže umiralo. 

Brata Hugu sam izgubio na sam dan iskrcavanja u 
Francuskoj, 7. juna 1944. Invazija je bila povod da strada 
on i još oveća grupa zatočenika. Tako sam ostao sam. 


U našoj kožari nastala je kao neka epidemija stvaranja 
planova za pobunu. Kovali smo planove, bili smo spremni 
dati živote samo da se barem netko spasi, ali nismo nalazili 
izlaza. Pratili smo grozničavo front u Srijemu. 


Zima 1944—1945. bila je krvava, opet su klane velike 
mase Hrvata sa obiteljima, odvođene ravno sa stanice na 
Granik ili Gradinu. 

XXII 
ZADNJI DANI LOGOROVANJA 


Snijeg se počeo otapati i pojavilo se prvo proljetno 
sunce. Svi smo radili po radionama i bili obaviješteni o sta- 
nju na frontovima. Grupe savezničkih aviona stalno su nad- 
lijetale Jasenovac. Bilo je strogo naređeno da ne smijemo 
gledati u to vrijeme u zrak, a kazna je bila smrt. Ali nikakve 
prijetnje nisu koristile, jer se naše uho tako izvježbalo na 
njihov zvuk, da se na prve šumove već u cijelom logoru znalo 
da idu avioni. Nastalo je šetanje. Svako bi tražio priliku da 
ide u zahod, ili da suši kožu, da pumpa vodu, ili bilo što 
drugo na dvorištu. Naravno da smo u tome bili solidarni, 
tako da smo se mijenjali da bi svi mogli izaći, a opet da nas 
ne bude mnogo napolju, kako ustaše ne bi to primijetili. 

Ustaše su se u početku prsili i pucali iz običnih pušaka 
na »leteće tvrđave« koje su letjele na visini od pethiljada me- 
tara. Tako sam se jednog jutra sakrio u zahod i gledao uvis. 
Ustaše su kao i obično počeli pucati iz pušaka. Tada se na- 
jednom pojave dva mala aviona iza Kozare i stadoše bacati 
bombe na savski most. Vidio sam ustaše kako su se razbježali 
kud koji, a jedan se bacio u koprive i sav se ofurio. 

Za nas su ovi mali avioni, na kojima smo prvi puta 
vidjeli petokraku, značili novu nadu. Dali smo im simboličko 
ime »Prcandusi«, kako smo u logoru zvali naše omladince. 
Sada je nadletanje savezničkih aviona postalo svakodnevno 
što je za nas logoraše značilo u punom smislu »vidjeti i umri- 

jeti«, ali pravo i najveće veselje bili su »Prcandusi« za koje 
smo od ustaša saznali da su partizanski. 

Baš srao se nalazili kod ručka i uživali u šumu aviona, 
kojih je bilo na stotine, kad se pojavi pet Prcandusa i počeše 
bacati letke. Promatramo te letke kako se spuštaju sve niže i 
niže. 

Ah, da nam je doznati što na njima piše! 

Letci su se spuštali, ali ih je vjetar nosio dalje od logora, 
tek je jedan sletio na bure sa vodom. Otišli smo kantom po 
vodu i uzeli letak. Tako je logor znao najnovije vijesti. 

Saznali smo već za poraze Nijemaca na frontu i gajili 
nade u pobunu. Još 1943. godine spremali smo nešto sa ma- 
šinskim inženjerom Levijem. Ispitivale se mogućnosti. Pri- 
premali smo u našem kožarskom laboratoriju kiseline koje 
su imale da nam posluže umjesto oružja, da ih bacimo usta- 
šama u lice. 

Nas deset, koji smo spremali tu pobunu, imali smo kod 
sebe bočice sa kiselinama i dežurali smo noćima. Ustaše su u 
međuvremenu tako izolirali logor, da nismo dolazili ni do 
kakvih vijesti. Maštanja su uzimala maha i za svaku smo se 
hvatali kao utopljenik za slamku. 

Druge noći iza kapitulacije Italije najednom se pojave 
ustaše na vratima logora. Baš te noći bio sam dežuran i pro- 
matrao sam njihovo kretanje. Na kapiji je bio Ljubo Miloš 
sa nekoliko koljača. Odmah sam obavijestio drugove, i če- 
kali smo spremni sa sjekirama i kiselinama za napad, ako 
pokušaju da odvedu nekog zatočenika. Kako nismo imali već 
duže vremena vijesti, mislili smo da Hrvatska stoji pred in- 
vazijom saveznika, pa će ustaše likvidirati čitav logor. Sa 
sjekirama i kiselinom u svakoj nactambi nalazio se jedan od 
pobune — praveći se da spava očekivao je signal za napad. 
Ostali, koji još za pobunu nisu znali, osjećali su da nešto 
spremamo, ali nisu znali što. 

Koljači su se penjali uz stepenice i vidjeh zloglasnog 
Bonzu koji nije bio u logoru već dvije godine. Naredi mi da 
odem u nastambe i kažem drugovima da se ničega ne plaše, 
nego samo da skinu cipele, veš i odijelo koje još dobro izgleda. 
To isto dešavalo se i na ciglani. 

Kad su otišli, svima nam je odlanulo, jer smo mislili da 
bježe i da nas ostavljaju. Ali jutro nas je uvjerilo da se stanje 
u logoru nije promijenilo. 

Jednog jutra sastah se sa ing. Levijem i on mi saopći 
da je razgovarao kod popravljanja žice s jednim željezniča- 
rem. Pitah ga da li bi se mogla uspostaviti veza sa partiza- 
nima. Željezničar mu odgovori da bi se to moglo, ali da bi 
morao imati neki vjerodostojni dokumenat od zatočenika. 

Trebalo je naći neku osobu u Zagrebu koja bi imala 
nekoga od svojte u logoru, pa da joj dotični logoraš napiše* 
pismo u tom smislu sa svojim potpisom. Ing. Levi je zaka- 
zao s njime sastanak i obećao mu donijete pismo. Trebalo je 
da se sastanu na obali Save i čim bi Levi ugledao željezničara, 
ostavio bi pismo. A sam Levi izašao bi iz logora pod izgo-4 
vorom da popravlja telefonsku liniju, jer se on mogao kretati 
slobodno u blizini logora. 

Čim je on to saopćio, sastavio sam list na adresu druga- 
rice koja mi je slala pakete i koja je bila potpuno povjerljiva. 
U listu je bio naveden plan koji smo izradili, a sastojao se u 
slijedećem: u onom momentu kad bi nam partizani dali signal 
s druge strane Save, digli bi pobunu. Partizani bi se s Kozare 
spustili noću i otvorili paljbu na urečeni dan i vrijeme. Prije 
dogovorenog vremena nekoliko zatočenika bi se provuklo 
kroz žicu i sakrilo u sijeno. Kad bi nastala pucnjava, zapa- 
lili bi sjeno, pa bi ustaše mislili da su partizani u samom 
selu. U logoru bi započela borba s kiselinom pomoću koje bi 
oduzimali oružje i trčali prema Savi. Plivači bi je preplivali, 

a neplivači bi bili prebačeni skelama — kako smo se dogovorili 
sa skelarima, koji bi otetim oružjem likvidirali stražu. 

Šetao sam nervozno u krugu logora promatrajući Levija 
kako izlazi na kapiju. Ustaša ga propusti, jer je znao da po- 
pravlja žicu u blizini logora. Ali sada je bio problem kako 
doći do Save do koje je bilo kojih stotinu metara. 

Najednom mi se Levi izgubio iz vida, a na kapiju na- 
hrupi dvoje ustaša. Smjesta je sazvan nastup svih zatočenika 
kožare. Ustaše nervozno odmah upitaju za Levija. Nastala je 
pretraga cijelog logora. Strah od odmazde obuzeo je sve za- 
točenike. Tada uđu druga dvojica i ispričaju da su vidjeli 
Levija kako je skočio u Savu i utopio se. 

Počeli smo ustaše uvjeravati da je Levi bio slabih živaca 
i izvršio samoubojstvo, a to su povjerovali i sami zatočenici. 
No ja sam znao pravi razlog. On je bio primjećen od ustaša 
na obali i bojeći se da su ga prepoznali i da bi bio mučen, ai 
drugi bi radi njega stradali, radije je skočio u Savu, da ponese 
tajnu sa sobom. Iako su ga drugi osuđivali da je učinio glu- 
post, želim da to objasnim i da dokažem kako je bio hrabar 
i kako je, da zaštiti plan, žrtvovao svoj život. 


Ma da su ustaše pri povlačenju rušili sve, ipak u svojoj namjeri nisu 
potpuno uspjeli. Ostaci govore rječito o onome što se dešavalo. 

XXIII 
PRIPREMA ZA POBUNU 

Posljednjih dana jasenovačkog logora bio je zapovjedni- 
kom Dominik Piccili. Mjesec mart prošao je bez ubijanja. U 
logoru je vladala čudna tišina. Tko nije htio raditi, nije morao. 
Ni u radionama, niti u vanjskim radovima ustaše nisu nikoga 
gonile. Ta tišina uznemirivala nas je, a naročito zbog oku- 
pljanja svih koljača. Tu su se sada sakupili: Matković, Miloš, 
Pudić, Maričić, Sudar, Runjaš, Brkljačić, Kordić i svi ostali, 
već ranije poznati u Jasenovcu. Uznemirenost je u logoru sve 
više rasla pa smo naslućivali: u logoru se sprema nešto loše. 

Jednog dana u mjesecu martu pojave se iznenada tri 
partizanska aviona, u niskom letu nad logorom. Bilo je tačno 
podne, nalazili smo se na ručku i radione su bile prazne. 
Ustaše se posakriše, dok su zatočenici oduševljeno pratili nji- 
hov let. Protuavionska vatra, koja je bila prilično jaka, nije 
ih smela. Spustili su se ravno nad lančaru i Upravnu pisarnu 
i malim bombama obe zgrade srušili. Pri tom je poginulo 
osam drugova. Ustaše su to kasnije iskoristili i pisali u no- 
vinama da je stradalo na hiljade zatočenika. Znali smo da 
žele da pokriju svoja zločinstva. U stvari bila je uništena lan- 
čara koja je radila sa robovima dvadesetog vijeka, i ne samo 

Nakon 44 mjeseca robovanja postajem slobodan. Sada više nisam zatočenik 
logora Jasenovac. Ja i Stojan, "koji se također uspio probiti iz logora, sreli 
smo partizane. U društvu sa komesarom XXI srpske divizije koja je oslo- 
bodila Jasenovac. (Prvi civil s lijeva je Egon Berger, autor ove knjige, treći 
s lijeva njegov drug Stojan, a posljednji komandant XXI srpske divizije). 

da je popravljala razne željezne predmete, već je proizvodila 
puške i željezne oklope za vlakove. 

U logoru je nastalo naizmjence veselje i tuga. Veselje, 
jer smo uživali što se ustaše od straha zavlače u svoje rupe, a 
tuga, jer se živjelo u mučnoj neizvjesnosti. Počeli su neke 
stvari prenositi u Gradinu, kao naftu u velikim količinama i 
jedan valjak za cestu. Zatim stadoše odvoditi grupe zato- 
čenika. 

Poslije prvog napada aviona uslijedila su još druga dva 
i tako su uništeni svi tvornički objekti na području logora. 
Kod drugog napadaja stradalo je šesnaest zatočenika, dok 
kod trećeg niti jedan. 

Upravo se u to vrijeme Luburić povlačio sa svojim »hero- 
jima« iz Sarajeva, a posljedica je bila ta da je u logor dopre- 
mao iz Sarajeva i iz ostale Bosne mnoštvo muslimana. Ka- 
kogod su se ustaše povlačili, tako su u Jasenovac dopremane 
mase rodoljuba da ondje mučeni i izmučeni poginu. 

Sedmoga aprila vidjeli smo kako se s druge strane Save 
pojaviše dvije ogromne vatre. Starini zatočenicima udario je 
u nos već poznati miris paljenog ljudskog mesa. Grupe Hr- 
vata i muslimana koje su dopremali vagonima, opet su slate 
ravno u Gradinu. Očevici, ne samo zatočenici već i seljaci 
Jasenovca, bili su svjedoci najgroznijih prizora. Muškarce i 
žene polijevali su naftom i onda ih žive bacali na lomače. 

Počele su dolaziti i grupe iz Slavonije, pa su i one stra- 
dale istom smrću na lomači, samo se broj lomača podvostru- 
čio. Tu su stradali i zatočenici iz Lepoglave, od kojih se samo 
jedan mali dio uspio spasiti iz jurećeg vlaka. 

Lomače su bile zamisao i djelo Piccilija koji je tako pro- 
dužio krematorij od 1942. 

Sada se raskrinkao i ustaški bojnik Djal koji je do tada 
igrao ulogu jednog od umjerenih. Postao je u to najstrašnije 
vrijeme zapovjednik i pokazao da spada u onu grupu zvijeri 

koji su samo naređivah, a da svoje ruke nisu htjele izravno 
uprljati — barem ne tamo gdje se to moglo vidjeti. 

Veza između ciglane i kožare bila je potpuno prekinuta. 
Nismo znali za namjere naših drugova, nismo se mogli s njima 
-povezati. 

Dvadesetog aprila dežurali smo na krovu magazina, da 
bi pratili kretanje ustaša. Bila je subota. Sa krova maga- 
zina vidjeli smo velike vatre na ciglani, a pred samo jutro 
čuli smo snažnu detonaciju. Vatre su bile od zapaljenih ba- 
raka, a detonacija od srušenog dimnjaka ciglane. Ništa ni- 
smo tačno znali, rađale se samo slutnje i pretpostavke. Raču- 
nali smo da je počela likvidacija ciglane, pa u vezi s time — 
da je počela ofanziva u Srijemu. 

Dvadesetidrugog ugovorili smo tajni sastanak i stvorili 
konačni plan. Brojno stanje kožare bilo je stočetrdeset i se- 
dam. Formirali smo četiri desetine, sastavili listu od četrdeset 
drugova koji su imali izvršiti zadatak. 

Naš logor kožara imao je dvije nastambe, jednu koja je 
gledala prema izlazu iz logora, drugu prema cesti. Prednja na- 
stamba imala je vrata tik do glavnog izlaza, gdje je ustaša 
čuvao stražu, a druga vrata prema zadnjem dijelu logora 
koji je bio ograđen žicom. Druga nastamba imala je tako- 
đer dvoja vrata. Jedna prema magazinima, druga prema kru- 
gu logora, a sve je bilo ograđeno žicom i čuvano stražom. 

Prva desetina imala je zadatak da noževima napadne 
stražu i oduzme oružje u prednjem dijelu logora. Druga dese- 
tina da iz druge nastambe i magazina napadne stražu zadnjeg 
dijela logora i da se također domogne oružja. Treća desetina, 
čim čuje signal da se već vodi borba, da počne rezati žicu 
za bijeg zatočenika iz kruga logora. Četvrta desetina mo- 
rala je obavijestiti zatočenike da bježe, jer je bilo takvih 
koji nisu smjeli znati za pobunu do zadnjeg časa. Još su vje- 
rovali, naime, da će biti pošteđeni. 

U našoj postolarskoj radioni bilo je još mnogo narudžbi 
za zgotavljanje cipela, te su nam ustaše naredili da radimo 
čitavu noć. Znali smo da im trebamo i da nas ne će još dva- 
desetitrećeg likvidirati. Pobunu smo odredili za dvadeseti- 
četvrtoga u večer, u pola deset. 

Mnogo nam je smetalo što nismo imali više nikakve 
veze sa selom, jer su nas ustaše strogo čuvali, pa tako nismo 
znali o položaju na frontu. No po nervozi ustaša i njihovim 
bijesnim likvidacijama velikih grupa iz Slavonije i Bosne 
zaključili smo da su odbrojani dani njihova terora. 

Nedjelju ujutro bilo je vrlo živo među zatočenicima — 
počelo se kovati oružje. Dva brata Moster izradili su u labo- 
ratoriju kožare otrov koji je podijeljen logorašima. Saharin 
koji smo držali u flašicama zamijenjen je tim otrovom i ne- 
kim kiselinama. Nisu svi znali u koju je zapravo svrhu to 
razdijeljeno. Proširili smo vijest da se partizani približuju 
Jasenovcu pa ako bi ustaše došle da likvidiraju logor, može 
se svako spasti od mučenja tom bočicom. 

Popodne smo još skidali kožu sa oštrim čeličnim nože- 
vima, zvanim »šermeseri«, a popodne smo desetak tih noževa 
pretvorili u oružje otsjekavši im drugi dio, te su izgledali kao 
mačevi. Imali smo još u magazinu sakrivene 3 sjekire i 5 
krampova. 

Došlo je i poslije podne. Stalno smo govorili da su par- 
tizani sve bliže i da bi trebalo nešto poduzeti. Tako smo že- 
ljeli pripremiti polako ostale zatočenike za pobunu. U logor 
telefonirali su da naručene čizme moraju biti gotove do osam 
sati. Začudilo nas da se ustašama tako žuri, pa smo vreme 
prepada pomakli na osam sati. 

U pet sati poslije podne krenuo je prema brijačnici jedan 
od zapovjednika kožare, zastavnik Mato Živanović, koji se 
brijao svake nedjelje u to doba. Živanović je bio naročito 
omražen, jer je odabirao ljude za likvidaciju i stalno njuškao 

da li se dosta radi. Bio je podmukao, pa ako je s nekim lju- 
bazno razgovarao, istovremeno mu je otkrojio sudbinu. 

Stigao je u brijačnicu. Iza zastora ambulante stajala 
su dva druga, Nikola Santrać iz Krupe i Stevo Bogdanović 
iz Sarajeva, držali se kao bolesnici koje je pregledavao naš 
doktor. Brijač David Atijas iz Zagreba sapunao je Matu i 
stalno se s njim šalio. Ustaša mu reče da ga dobro obrije, jer 
ide k curi. Na to mu odvrati David da će biti obrijan kao 
nikada do sada. Tada mu jednim jedinim potezom britve pre- 
reze grkljan. Krv je šiknula a da ustaša nije pustio ni glasa. 
Omotali su ga u deku i bacili u bunar iza zgrade. 

lako nismo mnogo vjerovali u spas, jer je pred nama 
bila bodljikava žica, bunkeri i naoružani ustaše, dobili smo 
ovim događajem nove snage. Čim je zvijer bačena u bunar, 
pozvasmo njegovog ordonansa i rođaka također Živanovića, 
da donese šmajser da mu napravimo futrolu koju smo mu još 
ranije obećali. Koljača Živanovića, čim je stupio na vrata, 
pograbili su Santrać i Bogdanović i jedan ga na mjestu ubije. 
Sada smo bili u posjedu revolvera i šmajsera i sigurniji u 
izvršenju našeg plana. 

U osam sati smjenio se stražar Živko kojeg smo naro- 
čito mrzili, jer nas je uvijek gonio na rad i vikao da smo li- 
jenčine. Njega je željeznim batom oborio drug Auferber 
sakriven u magazinu sirove kože. Počela je navala. Preko dvo- 
rišta potrčao je drugi stražar da napadne Auferbera, ali po- 
tiči kraj mene i ja ga šermeserom udarim po zatiljku. Po- 
kušao sam da mu otmem šmajser, ali je treći stražar već po- 
čeo pucati prema meni. Ostali zatočenici borili su se također 
sa ustašama. Kožara i magazini su već bili zapaljeni. 

Trčim prema prosječenoj žici i tu se sastajem sa pri- 
jateljem Tiborom. On je pošao prema Savi, dok sam ja trčao 
prema željezničkom nasipu. Ustaše su nas progonili. Pucalo 
se za nama sa bunkera i sa svih strana. Trčali smo raštrkano 

kako je bilo dogovoreno da bi brli što slabiji cilj. Mitraljeska 
vatra kosila je drugove kao snoplje. Stigao sam do nasipa 
udaljenog oko pet stotina metara od logora. Stalno sam se 
spoticao i padao. Pretrčah nasip i izvukoh se ispod druge 
žice iza željezničkog nasipa, ne odviše čvrste. Sretao sam 
drugove koji su ranjeni padali na tle. Ispijali su otrov koji 
su imali kod sebe da ih ustaše ne bi domogle. Trčao sam pre- 
ma Krapju. Već sam pomalo gubio dah, pretrčao sam tako 
preko dva kilometra. Stigoh pred prve velike bunkere Krapja. 
Tu sam sreo još dva druga. Kraj bunkera nalazila se velika 
bara. Skočili smo u baru. Ronio sam, dok nisam osjetio da 
mi glava udara ,u neko šiblje. Polako podigoh glavu. Nalazio 
sam se u gustoj šikari u sjedećem položaju. Bunker, koji je 
bio desetak metara udaljen od mene, stalno je rigao vatru po 
bari i šikarju. 

Kako sam od trčanja bio oznojen, bilo mi je ugodno 
ležati u bari, ali iza nekog vremena osjetih drhtavicu. Tre- 
sao se tako jako da sam se plašio da taj šum koji je proizvo- 
dilo moje drhtanje u dodiru sa šibljem ne upozori ustaše na 
mene. Pogledam iz šikare prema logoru. Odanle se dizali ve- 
liki stupovi vatre. To je gorila naša kožara koju smo zapalili. 

Spustio se već mrak, ali je bila jasna mjesečina, tako da 
sam mogao posve dobro vidjeti kako ustaše pretražuju grmlje. 
Tek sad sam postao svjestan da nisam više u logoru, da po- 
stoji mogućnost spasa i dobih novu snagu. Sačekah u bari dok 
mjesečina ne postade slabija, ponovno zaronim i produžih 
puzati po blatnjavom terenu više od jednog sata dok ne sti- 
goh do rubova šume sela Krapja. Tu sam se opet morao pro- 
vući kroz bodljikavu žicu, kad me najednom primijete ustaše. 
Počeli su reflektorima obasjavati i žestoko pucati u pravcu 
gdje su nešto zapazili. 

Kasnije, kad sam se vraćao u Jasenovac, vidio sam kako 
mi je slučaj spasio život. Kad sam puzao ispod žice bio sam 

leđa zaštitio kaputom. Ustaše su počeli pucati za mnom, a 
kako je kaput ostao na žici, mislili su da sam to ja i cijeloga 
ga izrešetali. 

Zalazio sam sve dublje u šumu. Došavši do rijeke Strug 
preplivao sam je i probijao se dalje. U to je već počelo svanji- 
vati. Popeo sam se na drvo i dočekao među granama novi dan. 
Prvi dan na slobodi nakon četiri godine! Kakvog li olakšanja 
i neizmjernog zadovoljstva! 

Koliko sam mogao razabrati sa drveta, nalazio sarn se 
sjeveroistočno od logora. Cijeli dan sam tu ostao — bojao 
sam se sići, misleći na potjeru koja bi me mogla naći. Sa- 
čekao sam prvi sumrak i krenuo prema Psunju. Mislio sam da 
se krećem prema istoku i da ću stići prema Novskoj. Stigao 
sam i opet do neke rijeke i opet je preplivao. Došao do ceste, 
koju sam prešao, jer sam vidio kretanje njemačkih kolona. 
Ovako lutajući nabasah na jednu sporednu cestu i začuh raz- 
govor i šum vode. Na svoje zaprepaštenje primijetih kamione 
i u jakoj mjesečini vidjeh kako istovaruju leševe. Prepoznah 
smijeh i glas Luburića i Zrinušića. 

Uvečer dvadesetitrećeg aprila likvidiran je posljednji 
dio logora, a tu je bilo oko četiri stotine žena. Eto, lutao sam 
po šumi misleći da idem prema Psunju, gdje ću sastati parti- 
zane, a ja se vraćah natrag u Jasenovac. To me je gotovo 
izbezumilo. 

Ležao sam pola sata skriven i gledao kako ustaše isto- 
varuju leševe. Čuo sam sasvim dobro i njihov razgovor. Kre- 
tao se oko palenja Jasenovca i kako bi natjerali stanovništvo 
da se povlači sa njima. To me već ohrabrilo, jer sam sad znao 
da se spremaju na bijeg. 

Trebalo je preći oranicu da stignem do šikarja, gdje 
sam htio da se zaklonim i da razmotrim situaciju. Počeo sam 
nakon dvadesetčetiri sata osjećati jaku glad. Kako sam po- 
trbuške odmicao sporo, uspravih se i htjedoh potrčati preko 

oranice. Bila je dosta svijetla mjesečina. Najednom začujem 
glas koljača Joje Sudara: »Stoj! Tko je tamo?« Stao sam kao 
okamenjen. Razmak je bio oko tri stotine metara. Ispalili su 
nekoliko metaka u mom pravcu, a kako se ništa nije micalo, 
mislili su da je to drvo, a ne čovjek. Da sam pokušao bježati, 
odmah bi me primijetili. Stajao sam ovako četvrt sata, dok 
nisam zaključio da me više i ne gledaju, pa sam se opet stao 
potrbuške povlačiti da stignem do obale rijeke Strug. 

Kad se luta ovako mjesečinom, za svako se drvo po- 
misli da je čovjek, ili mu se svaki grm učini kao netko tko 
čuči na zemlji i čeka da ga uhvati. 

Šuljao sam se tako i puzao oko jedan sat i držao u ruci 
spreman mali nožić. Najednom primijetih pred sobom zgu- 
reno ljudsko tijelo. Približih se i stadoh ga drmati a u ruci 
držim nož. Ali se zgureni čovjek nije micao. Tad mi pade 
napamet da je to možda zatočenik. Možda je ranjen dovde 
dotrčao, pa je umro. Pomislih na njegovo odijelo, jer je moje 
bilo posve mokro. Uto opazih da tijelo diše. 

Primio sam ga za glavu i rekao: »Ako si zatočenik, ne 
boj se, ja sam također pobjegao iz kožare.« 

Kad je podigao glavu odmah smo se prepoznali. Bio 
je to Stojan koji je dijelio sa mnom u kožari tri godine — 
sav krvav po vratu i prsima. Pričao mi je da je vidio ustaše, 
koji se još nalaze posvud uokolo, a on ne zna plivati, pa je 
izgubio svaku nadu u spas. Popio je i sav otrov, koji je imao 
kod sebe, ali nije djelovao, jer se sinoć bio najeo pa je sve 
povratio. Tada je uzeo komad drveta, jer drugo nije imao, 
pa je počeo njime da siječe vrat. Tako sam ga i našao. 


Stojan je oprao svoj krvav vrat i krenusmo preko njive. 
Sakrili smo se u jedan jarak i pokrili kukuruzovinom i gra- 
njem. Tako smo čekali noć, da bi zatim našli bolje zaklonište. 

Ležimo u jarku i pričamo o događajima u logoru. Sad 
smo se već i šalili kako je Stojan najprije bio moja »mušte- 
rija«, dok sam prao rublje, ali kasnije je radije sam prao, 
jer mu se moje pranje nije sviđalo. 

Najednom začusmo korake i razgovor. Stojan htjede 
u bijeg, ali ga zadržah čvrsto ga uhvativši i šapnuh mu da 
se ne miče. Ustaše preskoče jarak ravno preko nas. Dosta 
bi im bio samo jedan pažljiviji pogled na tle pa da nas opaze. 
U rukama su nosili kante. Išli su po ručak. Nakon pola sata 
opet su tuda prošli i opet nas preskočili. Kad su prošli, pri- 
digli smo se malo i sad smo tek vidjeli gdje se nalazimo. Jedva 
stotinu metara udaljen od nas ležao je bunker. Prošla nas jeza 
i jedva smo čekali noć. 

Kako nisam imao više snage, nisam ni pokušao Stojana 
prenijeti preko rijeke, što sam u prvi mah pomislio, nego smo 
otpuzali prema obližnjoj šumi. Tako smo stigli u šumu zvanu 
Guštik koja je bila udaljena od logora sedam kilometara. 
Odmah smo počeli tražiti hranu. Kako je Stojan bio seljački 
sin i bolje se razumio što se u šumi može naći za jelo, to je on 
postao ekonom i birao »gurmanluke«. Trava nam nije nikako 
prijala, ali Stojan 'me naučio da je lišće od mladog hrasta, 
ujutro, za rose, vrlo dobro, čak je pomalo i slatko. Kao spe- 
cijalitet pronašli smo cvijet od šipka, vrlo prijatan jer je 
sladak, ali ga nažalost nismo mogli jesti mnogo, jer nas je 
kasnije žarilo u želucu. 


Došla je večer, pa nam postalo hladno. Spleli smo od 
mladih šiba i lišća kao neki pokrivač. Time smo se pokrili. 
Proveli smo tako zajedno prvu noć u šumi i tu smo htjeli 
sačekati povlačenje ustaša iz Jasenovca. Bili smo obojica 
iscrpljeni i slabi. Uto je pred zoru još počela padati i kiša, 
pa smo odlučili da sagradimo malu kućicu, da budemo ko- 
liko toliko zaklonjeni. Kraj jednog debelog hrasta savili smo 
uokrug šiblje koje smo prekrili narezanim korama mladog 

drveća. Tako smo dobili krov, ali nam je ležaj ipak uvijek 
bio mokar. 

Drugi dan, kad je kiša prestala, pošli smo u lov na žabe. 
Ja nisam ni jedne uhvatio, dok je Stojan u tome bio pravi 
stručnjak. Žabu bi rasporili, oderali joj kožu, razdijelili je u 
dva dijela i pojeli. Tako smo opet dobili malo snage, pa 
smo se dali u izviđanje. 

Iznad nas polete dva aviona bacajući letke. Iz tih letaka 
smo saznali za govor Maršala Tita. Čitali smo da će cijela 
teritorija za kratko vrijeme biti oslobođena i da će Narodno- 
oslobodilačka vojska uskoro protjerati neprijatelja. Za nas 
je to bio događaj od ogromne važnosti, jer smo sada znali 
da treba samo još malo izdržati pa ćemo biti slobodni. 

Cestom koja je vodila kroz šumu često su prolazile ustaše, 
i morali smo biti vrlo oprezni. 

Svaki dan je jedan mali dečko od kojih dvanaest godina 
dovodio u šumu svinje na pašu. Imao je na glavi ustašku 
kapu pa srno se morali i od njega čuvati da nas ne primjeti. 

Jednog dana, kad su svinje bile u šumi i grijale se na 
suncu, odlučili smo da jedno malo svinjče ukrademo i da 
se tako najedemo. Stojan je čuvao stražu, a ja sam se dao u 
lov. Uletio sam u čopor i uhvatio svinju za dvije noge. Ali 
svinjče je podiglo tako strahovitu dreku da sam ga morao 
pustiti. Suze su mi navrle na oči kad sam vidio kako nam 
odmiče divno zamišljeno jelo. 

Sedmi dan našeg boravka u šumi imao sam krizu. Glad 
me užasno mučila, a groznica tresla. Osjećao sam se sasvim 
iznemogao. No sutradan bilo je, srećom, bolje. Iako nam je 
bilo hladno, iako smo bili gladni već deseti dan, ipak nas 
nije napuštala nada u spas. 

Navečer smo čuli strahovite detonacije. Nismo znali što 
je to. Tek kasnije smo doznali da su ustaše pri povlačenju 
minirali oba željeznička i kolni most preko Save i Struga. 

Minirali su i zapalili selo. Neki seljaci otišli su zajedno s 
njima, neke, koji se nisu sakrili, a nisu htjeli ići s njima, 
pobili su. 

Stojan i ja smo još uvijek ležali skriveni u guštiku i ni- 
srno znali da trupe Narodne vojske već ulaze u Jasenovac. 
Baš ta dva dana, koja su nam još preostala, bila su nam 
strahovito teška. Potpuno smo već malaksali. Trinaesti dan 
bez hrane — jeli smo samo lišće i po koju žabu — više nismo 
mogli izdržati. Glad i malaksalost primorala nas da izađemo 
iz skrovišta. Te noći smo već iskovali plan. Mali čoban, koji 
je dolazio svako jutro, nije imao jučer više ustašku kapu na 
glavi već običnu sport-kapu. Bilo mi je to sumnjivo i rekoh 
Stojanu da ću danas izaći i nagovoriti ga, pa bilo što bilo. 


Skriveni blizu ceste začujemo glas čobana. Stojan je 
ostao i dalje ležati, ja izađoh. Mali nagne da bježi. Vjero- 
jatno se preplašio mog izgleda. Viknem za njim da sam 
učitelj iz Novske i da ne znam put za Jasenovac. Tako stane 
i priđe mi bliže. Rekoh mu dalje da su me u Novskoj napali 
partizani i sada želim da se javim kod ustaške straže u Ja- 
senovcu. Mali me čudno pogleda i kaže da u Jasenovcu nema 
ustaša, da su tamo partizani. Stao mi je dah, ali odvratih ma- 
lome da je to nemoguće. On kao odgovor skine kapu i izvrne 
je. Iznutra je bila olovkom narisana petokraka, i mali mi 
reče: »Ne bojte se, gospodine učitelju, partizani ne će nikome 
ništa. To su ustaše samo lagale. Željeli su samo da Vas zava- 
raju i obmane«. 

Petokraka, prva u životu tako blizu, primitivno na- 
crtana na dječjoj kapi, govorila mi je: tvojim je mukama 
kraj! 

Sada nakon 44 mjeseca robovanja postajem slobodan. 
Sada — nisam više zatočenik Jasenovca, sada sam čovjek. 
Sada ću smjeti slobodno hodati po gradu, moći ću čitati, pi- 
sati ... 

Zovnem Stojana, a malom objasnim da smo mi odbje- 
gli logoraši. Veselio se. Odmah nam izvrnuo cijelu torbu, 
ponudio nas sirom, slaninom i kruhom. Mali Zvonko, kako 
se čoban zvao, pričao nam kako nas je gledao kako smo bje- 
žali. 

Uputili smo se s malim u selo. Susreli smo partizana. 
Bio je to prvi partizan koga sam u životu vidio. Priđem 
mu i zagrlim ga i poljubim. Kad je saznao da sam logoraš, 
kazao mi da se popnem na njegova leđa, jer ne mogu toliko 
hodati. Ali vidio je i Stojana, pa smo uhvativši se oko vrata 
produžili put. Išli smo komesaru XXI divizije. Kad smo tamo 
došli i dok smo još pričali o našim doživljajima, na stol je 
najednom došlo jela koliko samo srce može zaželjeli. Ro- 
diteljskog doma više nisam imao, pa mi je ovaj bratski pri- 
jem godio kao da sam u roditeljskoj kući. Postali smo ljubimci 
drugova boraca XXI srpske divizije koji su se natjecali da 
nam što više ugode. 

Došao je 9. maj, dan pobjede nad fašizmom u Evropi, 
pa smo ga i mi preživjeli zatočenici u Jasenovcu proslavili. 
Presretni i veseli! 

Stojan je bio još vrlo slab i nije mogao hodati, ali ja 
sam skupio svu snagu pa sam stupao u redu s mojim drugo- 
vima osloboditeljima. Usput sam sreo i babu koja nam je do- 
nosila novine. Koliko puta sam prolazio ovim putem pred istim 
ovim seljacima, batinan i ponižen! Zato sam taj dan, sa pe- 
tokrakom na čelu i puškom o ramenu, osjećao takvu snagu i 
veličinu da se to ne da opisati. 


Došli smo pred ustaški zdrug. Danas sam pred tom 
zgradom ispalio počasni plotun za sve poginule drugove. Na- 
virale su mi na oči suze koje sam stidljivo brisao. Bile su to 
suze zahvalnice čovjeku koji je pokrenuo te divove da se 
bore protiv satane, a zahvaljujući tim herojima mi smo po- 
stali ljudi, mi, preživjeli logoraši. Treba biti tako strašno 

ponižen i mučen i izmrcvaren da se može shvatiti što znači 
biti slobodan. 

Posle tri dana zamolio sam druga Komesara da mogu 
otići u svoje rodno mjesto. Stojan i ja dobili smo seljačka 
kola i uputili se u Novu Gradišku. 

Vratio sam se u rodno mjesto nakon četiri godine. Tre- 
balo je to biti povratak pun veselja i radosti, ali bio je to 
povratak na porušeni dom, bez igdje ikoga. 

Otišao sam u Komandu mjesta da se javim kao jase- 
novački logoraš. Nitko me ne poznaje. Zar me logor tako 
izmijenio? Da, logor me izmijenio, ali i ljudi, ovo stanovništvo 
se izmijenilo. Nema više mojih drugova. Svi su stradali ili u 
logoru ili po zatvorima. 

Sreo sam nekolicinu poznatih, čija su djeca, očevi i maj- 
ke dijelili sudbinu onih bijednika, od kojih smo mi jedini 
preživjeli. Ali susretao sam i one čija su djeca slala moje 
roditelje i braću i stotine drugih u logore da se više nikada 
ne vrate. Ti ljudi jeli su iz krvavih tanjira i ležali na krva- 
vim krevetima svojih susjeda. A sada pružaju ruke i imaju 
još obraza gledati u lice, kao da govore »Zaboravite na to«! 
Ali ne, nikada se to ne će i ne smije zaboraviti! 

Često mi se dogodi da me netko upita danas, kad sam 
sve to preživio, da li je u Jasenovcu uistinu bilo tako strašno. 
|, na to odgovora nemam, ali se uvijek sjetim svoga oca i 
svoje braće i stotine hiljade onih jadnika koji su se u to 
uvjerili i koji su u jasenovačkim stravama ostavili svoje živote. 

Fotomaterijal korišten iz arhive Agencije 
za fotodokumentaciju u Zagrebu, pred- 
stavlja autentične snimke oduzete za- 
robljenim ustašama u toku NOB-a, kao 
i poslije sloma NDH. 


Zahvaljujemo Zavodu za  fotodoku- 
mentaciju iz Zagreba što nam je omo- 
gućio da pri odabiranju snimaka za 
ovu publikaciju koristimo materijale iz 
njihove arhive. 

